Бизни ўраб турган табиат, ҳайвонот ва наботот оламига муносабат мавзуси ҳар бир даврда ўзгача ранг ва оҳанг, рамз-тимсоллар қанотида қоғозга кўчади. Бу изҳорларда гоҳ ташвиш-хавотир, гоҳ қониқиш-эҳтиром ифода топганидек, инсоннинг табиатга муносабатида меъёр чегарасининг бузилиши ҳам барча даврларнинг бирдек оғриқли муаммоси бўлиб қолаверади. Зотан, азал қонунияти шундай — табиат инсонга, инсон эса табиатга боғлиқ. Инсон ўзини табиатдан айро тасаввур этолмаганидек, табиат ҳам борлиги ва борлиғини ҳар лаҳза ёдимизга солаверади.\nЖўра Фозилнинг эътиборингизга ҳавола этилаётган мазкур қиссаси ўтган асрнинг 80-йилларида ёзилган. Ундан инсоннинг табиатга шафқатсиз муносабати мисолида одамлар орасидаги зиддият ва тўқнашувларга ишора қилинади. Табиатга бирёқлама муносабат оғир йўқотишларга олиб келганидек, инсонлараро муносабатларнинг дарз кетиши маънавий таназзулга омил бўлади. Ёзувчининг "Хонгул"и шунга бевосита ишорадир.\nЎзбекистон Ёзувчилар уюшмаси Наср кенгаши.\nҚизқалъа баланд тепаликда туриб, қўлини пешонасига соябон қилганича, узоқ-узоқларга тикилаётган ғоят гўзал, лекин жулдур кийимли қизга ўхшаб кетар, дарё томондан эсган кеч куз шамоллари у ер-бу ерида кўк нил бўёқлари ялтираб турган мангу очиқ дарвозаси, сардоба, тош қудуқ ва бошқа харобалар аро ҳуштак чаларди. Неча минг йиллар гувоҳи — тилсиз харсанглар сукунатида қандайдир улуғвор, айни вақтда, аянчли бир қўрқинч бор эди.\nСап-сариқ тиллодек қум барханлари ўраб олган қалъа юксакликда, дарвозаси Мағрибга қарар, бир вақтлар яқингинасида ҳайқириб оққан, энди анча олислаб кетган дарё баландлаётган қуёш нурларидан ялтираб, кўзни қамаштирарди.\nГулниҳол ва Анвар қалъанинг энг баланд нуқтасига кўтарилиб, ўркач-ўркач қум барханларини, кузнинг бутун гўзаллигини ўзида мужассам этган тўқайзорларни, толим-толим сочдек бўлиб, у ер-бу ерида оролчалар ҳосил қилиб оқаётган дарёни бир муддат томоша қилдилар.\nНиҳоят, Гулниҳол сўз бошлади:\n— Анвар ака, қалъани баҳс-мунозарасиз томоша қилайлик. Бу буюк масканда баҳс этишни мен шаккоклик деб биламан.\nУлар қарийб икки соат ҳеч сўз демай, қалъани айланиб, дарвоза яқинидаги чуқур тош қудуқ ёнида тўхтадилар. Анвар қудуқ ичига эгилиб, овоз берди. Гумбурлаган акс-садо чор-атрофдаги тошлар мудроғини бир зумгина учиргандай бўлди. У қад ростлагач, Гулниҳол сўз қотди.\n— Мана шу қудуқни эслаб қолинг, Анвар ака, у ҳали бизга керак бўлади.\n— Хўп, — деди Анвар.\nЧамаси ярим соатлардан сўнг улар дарё соҳилига етиб бордилар. Анвар ўгирилиб, ортда салобат билан юксалиб турган қалъа харобаларига такрор назар ташлади.\n— Ҳа, — деди у чуқур тин олиб,— баҳслашмайлик, деганингизча бор экан. Шундай ҳолатлар бўладики, гапиргандан кўра, сукут сақлаган маъқул.\n— Гапиришга ҳаққимиз йўқ-да. Шундай аянч аҳволга солиб қўйилган Қизқалъа учун келажак авлод бизни кечирмайди. Бу қалъа Шарқ меъморчилиги буюк дурдоналаридан бири. Ана шу санъат асарига қарийб юз йил мобайнида бирор таъмирчи қўли тегмаган, бирор жонкуяр топилмаганки, "Ҳой, дўстлар, аждодларимиз қолдирган ёд¬горликлар қадрига етайлик, уларни хор қилиб қўйиш увол-ку!"—деса.\nГулниҳол сўзидан тўх¬таб, Анварга боқди. Йигитнинг чеҳраси тунд, кўзларида иложсизлик, бетоқатлик акс этар, дарёдан эсаётган шамол пешонасига тушиб турган дағал, ғайир сочларини тўзғитиб, ўйнарди. Мағриб томондан келаётган қора булутлар галаси бир неча дақиқа олдин чарақлаб турган қуёш юзини тўсган, тўқайлар шов-шуви кучайган, ҳаводан рутубат, ём-ғир ҳиди келарди. Дарё сатҳида майда тўлқинлар кўпайиб борарди. Анвар дарёдан кўз узмай, секин одим ташлар экан, қизга жавобан деди:\n— Увол, деб бонг ураётган, ёқа йиртиб, соч юлаётганлар жуда кўп. Ёдгорликларни, табиатни муҳофаза қиляпмиз, дея турли жамияту қўмиталарда юмшоқ курсиларда ўтириб,сафсата сотаётганлар сон-мингта! Лекин булар шунчаки, чиройли гаплар, гап — барибир, гап-да. У чиройли айтилгани билан, ишга айланиб қолмайди-ку.\nҚиз бош қимирлатиб, йигитнинг фикрини тасдиқлади. Анвар сўзида давом этди:\n— Сизга бир воқеани айтиб берай. Бухоро зилзиласи чоғида обрўли бир журнал топшириғи билан, мен шу ҳақда очерк ёзмоқчи бўлдим. Анча далиллар тўплаганимдан сўнг, маълум бўлдики, ер силкинганда тарихий ёдгорликларнинг бирортаси шикастланмагани ҳолда, Минораи Калон кунгураларидан анча ғишт қулаб тушган. Суриштириб билсам, худди шу қулаган ерни инқилобдан сўнг, "қўли гул" усталаримиз таъмирлашган, қизил қўшин зирҳли поезди Мурғак станциясидан Минораи Калонни тўпга тутиб, қолдирган "даст хат"¬ни йўқотиш учун шундай қилинган экан. Лекин ана шу ваҳшийликларга олижаноблик тўнини кийгизиш учун кимлар, қанчалар сафсата сотмади, дейсиз!\nГулниҳол Анвар билан ёнма-ён одимлар, онда-сонда булутлари қуюқлашиб бораётган осмонга қараб қўярди. Анвар жимиб қолгач, қиз жилмайиб, шундай деди:\n— Баҳслашмасликка аҳд қилган бўлсак-да, шунча тортишдик. Билмадим, агар баҳс¬га бел боғлаганимизда, нима бўлар экан...\n— Нима бўларди, бинойидеккина сафсатабозлик бўларди-да!—кулди Анвар ва қўшиб қўйди:\n— Гап тўғри келганда айтиб қўяй, Қиз¬қалъа шу аҳволда ётаверар, буғулар қирилаверар экан, мен ёзажак китоб ҳам, сизнинг илмий ишингиз ҳам сафсатабозликка қўшилган ҳисса бўлиб қолаверади. Агар нописандлик қилган бўлсам, узр.\n— Йўқ, нега энди. Сизнинг китобингиз ҳам, менинг илмий ишим ҳам керак. Улар бажарадиган вазифалар аниқ. Лекин мен бошқа нарсадан қўрқаман. Биз курашмоқчи бўлган одамлар китоб ўқимайдилар.\nУлар ҳамон соҳил ёқа¬лаб одимлашар, шамол кучайган, дарё сатҳининг у ер, бу ерида пуфакчалар ҳосил бўлабошлаганди. Анвар осмонга тикилган эди, совуқ бир томчи "чип" этиб ёноғига тушди.\n— Қадамни тезлатмасак бўлмайди чоғи, ёмғирда қолиб кетамиз, — деди у.\n— Шошилиб борадиган еримиз йўқ. Ёмғирда юришни яхши кўраман, — деди Гулниҳол. — Ваъдага кўра, Қизқалъа афсонасини айтиб бераман энди. Сўзларимни бўлмай, қулоқ тутинг.\n— Бажонидил, Гулниҳол, — деди Анвар.\nГулниҳол ҳикоясини бошлади.\n"Жуда қадим замонларда, мана ҳозир сизу биз юрган томонларда гўзал ва фаровон юрт бўлиб, унга ақл-заковатда ягона, одил подшоҳ ҳукмронлик қиларкан. Унинг қароргоҳи дарё қирғоғида, ҳозир ўзимиз кўрган қалъада экан. Қалъа жуда мус¬таҳкам, унга унча-мунча душман яқин йўлай олмас, башарти, қамал қилинганда ҳам, ойлар, йиллар давомида бардош бераркан.\nПодшоҳнинг энди 17 га кирган, ҳусн-латофатда тенгсиз бир қизи бўлиб, бошқа фарзанди йўқ экан. Подшоҳ ёлғиз қизини беҳад суюб, Заррина деб атаган, унга юрт бошқариш, ҳарбий санъатнинг сир-асрорларини ўргатган, қиз ёй отиш, қилич солиш, чавандозликда ман-ман деган йигитларни ҳам доғда қолдираркан.\nЁши бир жойга бориб қолган подшоҳ кун сайин дармонсизланаётганини сезиб, қизини ёнига чақирибди-да, шундай дебди:\n— Қизим, кўзимнинг оқу қораси сенсан. Мен сени ҳалол, одил ва жасур қилиб тарбияладим. Энди Оллоҳга омонатимни топширадиган пайт етди. Яқинда туш кўрдим. Узоққа бормасам керак. Шунинг учун, менинг сўнгги иродамга қулоқ сол: тожу тахт¬ни сенинг номингга васият қиламан. Сенга гўзал ва обод юртни, яхши қуролланган лашкарни қолдиряпман. Насиҳатим шундай: ҳеч қачон эл йиғлаганда, сен кулма, халқ оч қолганида, ўз тўқлигингни ўйлама, юртни босқинчилардан асра, қолгани ўзинг¬га, Оллоҳга ҳавола.\nШундан сўнг подшоҳ вазиру уламоларини чақириб, ўз қарорини айтибди ва қизи номига васиқа ҳозирлабди.\nОрадан бир неча кун ўтгач, подшоҳ қазо қилибди. Уни иззат-икром билан тупроққа топширгач, Заррина мамлакат тахтига ўтирибди ва отасидек одиллик билан ҳукмронлик қила бошлабди.\nЛекин кўп ўтмай, қўшни мамлакатнинг бу гўзал юрт ва унинг гўзал маликасига кўз олайтириб юрган подшоси қўшин тортиб, сон-саноқсиз кемаларда дарёдан кечиб ўтибди-да, қалъага ҳужум бошлабди.\nЖанг жуда шиддатли бўлибди, ҳар икки томондан минглаб лашкар қирилибди, соҳил ҳам, дарё ҳам қип-қизил қонга бўялибди. Бу жангда малика Заррина қўшини қўли баланд келиб, душман лашкарини дарёдан нарига улоқтириб ташлабди.\nОрадан бир неча кун ўтиб, душман яна мўр-малахдек ёпирилиб келибди. Лашкар аввалгидан бир неча ҳисса кўп экан. Яна жанг бўлибди, дарё-дарё қонлар тўкилибди. Аммо энди кучлар деярли тенг келиб, ғаним қўшини дарё соҳилига ўрнашиб олибди, қалъани қамал қилибди. Ғаним подшоси маликага нома юборибди: "Агар малика унга тегса, қамал очилади, лашкар изига қайтади, тўй-томоша бўлади, юртга қирқ кеча-кундуз ош берилади".\nБу номага малика Заррина шундай жавоб берибди: "Агар подшоҳ яккама-якка жангда мени енгса, шартларига розиман, қалъа дарвозалари очилади."\nПодшоҳ ва малика ўртасидаги олишув жуда шиддатли кечибди. Заррина подшоҳни қаттиқ яралабди. Бундан руҳланган унинг қўшини душман лашкарларига ҳамла қилиб, яна дарёдан нарига улоқтириб ташлабди. Қаттиқ яраланиб, шарманда бўлган ғаним подшоси ўйлаб қараса, маликани куч билан енгиб бўлмайди. У ҳийла ишлатишга қарор қилибди.\nҒаним қўшини чекиниб, қаёқдан келган бўлса, ўша ёққа равона бўлибди. Орадан неча кунлар, ойлар ўтса-да, душман қайта ҳужум қилмабди. Малика ғалабадан руҳланиб, уруш асоратларини тугатишга киришибди. Қалъани янада мустаҳкамлабди, қўшинни хомаки жангларда чиниқтирибди. Яна ойлар ўтибди, ҳеч қаёқдан хавф сезилмабди. Ҳамма тинч меҳнат билан машғул бўлибди.\nМалика Заррина эса энди 17 га тўлган эмасми, унинг юрагига ишқ меҳмон бўлибди. У душманга қарши жангда қаҳрамонлик кўрсатган йигит — лашкарбошини яхши кўриб қолибди. Лашкарбоши кўркам, барваста, ақлли йигит бўлса-да, бир қусури бор экан. У шон-шуҳратга ҳаддан ташқари ўч экан.\nТабиатан оқкўнгил малика буни билмай, лашкарбошини чин юракдан севибди. Йигит Зарринанинг хайрихоҳлигини сезиб, унга ишқ изҳор этибди. Икки ёш аҳд-паймон қилиб, баҳорда тўйни ўтказишга келишибдилар. Лекин кўп ўтмай, лашкарбошини шайтон йўлдан оздирибди. У қандай бўлмасин, маликани тахтдан ағдариб, подшоҳ бўлиш пайига тушибди.\nЛашкарбоши ўзига маслакдош излаб юрган бир паллада, қалъада Румдан келган, мошгуруч соқолли, кўркам бир қаландар пайдо бўлибди. У аслида қаландар эмас, маликадан енгилган подшоҳнинг ғоят тадбиркор ва маккор хуфияси (жосуси) экан.\nХуфия аста-секин лашкарбоши юрагига қўл солиб, унинг ниятларини англагач, подшоси номидан катта ваъдалар берибди. Қалъанинг барча ички ва ташқи йўллари, сув манбалари, озиқ-ов¬қат, ўқ-дори омборларини ўрганибди".\nГулниҳол бир зум ҳикоя қилишдан тўхтаб, Анварга мурожаат этди:\n— Қалъадан тушаётганимизда "дарвоза ёнидаги қудуқни эслаб қо¬линг", дегандим. Ана ўша қудуқ ва сардобалар ер ости сув йўллари орқали дарё билан боғланган экан. Тажрибали хуфия буларга ҳам алоҳида эътибор берибди ва ҳеч кимга сездирмай, ғойиб бўлибди.\nҚиш ўтиб, баҳор келибди. Саҳро жуда қисқа умр кўрувчи чечакларга бурканиб, тўқайлар қушлар чуғурига тўлибди. Малика сарой аъёнларини чақириб, тўй ҳақида маслаҳатлашибди. Тараддуд бошланибди. Малика беҳад шод, лашкарбоши эса безовта экан.\nЭртага маликанинг тўйи деганда, қалъа кузатувчилари шошилинч хабар етказишибди: сон-саноқсиз душман қўшини дарёдан кечиб ўтмоқда.\nМалика Заррина қўшинни сафлашга фармон берибди. Лекин лашкарбоши ҳеч қаерда йўқ эмиш. Уни ҳар қанча қидиришмасин, топишолмабди. Малика уруш либосларини кийиб, лашкарни қалъа ташқарисига бошлабди ва яна жангга киришибди.\nОлишув қизиганда,не кўз билан кўрсинки, севгилиси, лашкарбоши душман томонда туриб жанг қиляпти. Малика ғазабдан ёниб кетай дебди, лекин ўзини қўлга олиб, лашкарбошини душман томонида кўриб анча саросимага тушган қўшинга далда бериб, уларни олға бошлабди. Сўнг¬ра пайт пойлаб, хоиннинг юрагини мўлжаллаб, ўқ-ёй отибди. Хоин отдан қулабди.\nБироқ кучлар тенг эмас экан. Малика лашкари билан қалъага чекинибди. Душман яна қалъани қамал қилибди.\nҲимоячилар мардона жанг қилибдилар. Қамал бир неча ой давом этибди. Бора-бора қалъада озиқ-овқат, сув заҳиралари камайибди.\nҒаним подшоси яна бир неча марта элчилар юбориб, таслим бўлишни таклиф этибди, маликани ўзига хотин бўлишга ундабди. Малика рози бўлмабди. Душман қайта-қайта ҳужум қилибди, лекин қалъани ололмабди. Шунда ўша қаландар қиёфасида қалъага келган хуфия ишга киришибди. У қалъадаги қудуқ ер ости қувури ор¬қали дарёдан сув олишини билар экан. Хуфия дарё соҳилида изғиб, ҳосил бўлган гирдобга қараб, қудуққа сув оқаётган жойни аниқлабди ва душман дарҳол оби-ҳаёт йўлини бекитибди.\nКўп ўтмай қалъада ташналик бошланибди. Одамлар сувсизликдан қирилаверибди. Бегуноҳ кишилар қурбон бўлаётганини кўриб, малика бир қарорга келибди ва ғанимига нома ёзибди.\n"Сен бизнинг гуллаб-яш¬наган мамлакатимиз, халқимизга кулфат келтирган малъун ва манфур босқинчисан. Сенинг ғирромлигинг оқибатида минг¬лаб бегуноҳ одамлар қириляпти. Бизни юзма-юз жангда енголмай, найранг йўлига ўтдинг. Начора, бу дунё¬да сотқинлик ва номардлик бор экан, вақтинча бўлса-да, сенга ўхшаш олчоқлар ғолиб бўлади.\nСенга гапим шу, лашкар бекорга қирилмасин деб, эрта тонгда қалъа дарвозаларини очишга буюраман. Лекин мени енгдим деб ўйлама, мени хоинлик, разолат мағлуб этди. Сенга асло таслим бўлмайман. Бу мактубни олганингда, мен арши-аълода бўламан. Билиб қўй, халқим сендан албатта қасос олади!".\nМалика аъёнлари билан маслаҳатлашиб, тонгда дарвозаларни очишни буюрибди-да, ўзи кийимларини ўзгартириб, ҳеч кимга билдирмай, тун қоронғусида махфий йўл орқали дарёнинг тик қирғоғига борибди.\nЗаррина бир қалъага, бир гулханлар ёниб турган душман қароргоҳига назар ташлаб, шундай дебди:\n— Кечиринг мени, падари бузрукворим! Васиятингизга содиқ бўлолмадим. Кечиринг мени, азиз юртдошлар, кўзим, қалбим кўр экан, хоинга кўнгил қўйибман.\nҚиз ўзини ҳайқириб оқаётган дарёга отибди. Оч тўлқинлар унинг латиф вужудини бағрига олибди.\nШундан буён қалъа Заррина хотирасига "Қизқалъа" деб юритиладиган бўлибди.\nГулниҳол ҳикоясини тугатиб, оғир тин олди.\n— Раҳмат, Гулниҳол, жуда ҳазин ва мунгли ҳикоя қилдингиз, — деди Анвар.\nҚиз ғамгин жилмайди. Унинг чиройли кўзлари жовдирарди.\n— Кўнглим негадир жуда ғаш. Ҳозир даҳшатли бир воқеа юз берадигандек, қўр¬қиб кетяпман. Ҳар гал Қиз¬қалъага келганимда шундай бўлади. Мени ҳар қадамда хиёнат, разолат таъқиб этаётгандай, — деди у овози титраб.\nЁмғир ёға бошлади. Томчилар совуқ, баданни жунжиктирувчи эди.\nЮриш қийинлашди. Гулниҳол хийла чарчаб қолди. Лекин у ўзини тетик тутишга ҳаракат қилиб, Анвар билан баравар одимларди. Шу тахлит анча йўл босиб, дарё бурилиб, тўқай янада қалинлашган жойга етдилар.\n— Гулниҳол, дам олсангиз бўларди, — деди Анвар ёнма-ён ўсган икки қари жийда панасида тўхтаб.\n— Йўқ, — деди қиз, — тезроқ борайлик. Ҳали овқатга уннашим керак. Сайру саёҳат билан бўлиб, сизларни оч қолдириш яхши эмас.\nУ сўзини тугатар-тугатмас, даҳшатли гумбурлаш ёмғир аллалаётган сукунат бағрини тилка пора қилди ва отнинг жон ҳолатда кишнагани эшитилди.\nГулниҳол билан Анвар бир-бирларига ҳайрат билан тикилганларича қо¬тиб қолдилар. Улар ҳали ўзларини ўнг¬лаб олмай, яна ўқ товуши эшитилди, от аввалгидан ҳам аянчлироқ кишнади.\n— Анвар ака! — ўзини йўқотгудай бўлиб чинқирди Гулниҳол. — Бу атрофда Раҳим акадан бошқа отлиқ бўлиши мумкин эмас!\nУлар шох-шаббалар юз кўзларини тимдалашига қа¬рамай, ўқ товуши келган томонга қараб югура бошлашди. Орадан кўп ўтмай, терга ботиб, ҳансираб, тўқай ичкарисидаги сайхонликка чиқишганида, даҳшатли манзарага дуч келдилар. Заъфарон хазонлар устида бир қўлида милтиқ, бир қўли билан кўкрагини чангаллаган Раҳим ака ётар, кўзлари юмуқ, юзи ёмғирдан ҳўл эди.\n— Раҳим ака! — ҳар иккаласининг юрагидан отилиб чиққан фиғондан тўқай бегининг сал нарироқда сувлиқ чайнаб турган оти сергакланиб, қулоқларини диккайтирди.\nАнвар чўккалаб, Раҳим аканинг бошини авайлаб, кафтларига олди. Кўкракни чангаллаган бармоқлар орасидан қоп-қора қон сизиб оқарди.\n— Раҳим ака, кўзингизни очинг. Сизни ким бу аҳволга солди, — деди Анвар эзилиб.\nГулниҳолнинг кўз олдини кўкимтир туман қоплади, боши айланди. У гапиролмас, карахт эди. Раҳим ака секин кўзларини очди.\n— Анваржон... Улар уч киши... Номерсиз "УАЗ" машинасида. Тўхтатмоқчи бўл¬гандим, икки марта ўқ узишди... Кўкрагим ёниб кетяпти...\nАнварнинг хаёлидан "Бу ўша, буғуларга қирон келтириб юрганларнинг иши, Раҳим ака уларнинг изига тушган экан-да", — деган фикр кечди.\nЎзини зўрға тутиб турган Гулниҳол ҳўнграб юборди.\nЁмғир борган сайин кучаяр, тўқай ваҳимали шовуллар, қош қораймоқда эди.


АГМК Туркиядаги илк назорат баҳсида ғалабага эришди / CHAMPIONAT.asia\n18:45"Олд Траффорд"даги афсоналар тўқнашувидан фотогалерея 0 18:27Давид Сильва Қатарга кетади? 2 18:11"Манчестер Сити" Копа Америкада Аргентина терма жамоаси футболчисини кузатади 0 17:42Осиё футболи. Умар Абдулраҳмон яна терма жамоага қайтди 5 17:34Olamsport: Хабиб Ўзбекистонда UFC ўтказиш ҳақида, Маҳмуд Муродовнинг навбатдаги жанг санаси маълум 0 17:2330 май куни ҳакамлар билан навбатдаги очиқ мулоқот бўлади 16 16:59Элдор Шомуродов "Ростов" билан шартномасини узайтирди 18 16:49Виллаш-Боаш "Марсель" билан келишиб олди 1 16:39Голландияда ҳакам гол урди ва буни ҳисобга олди 12 16:38«Бунёдкор»: Академия жамоаси Грузияда 1 16:08Роналду киритилмаган OPTAнинг А Серия рамзий жамоаси билан танишинг 6 16:06"Сурхон" - "Қўқон-1912". Пенальти бормиди? 73 15:58Омар Моманидан янги карикатура: Мессини "эшак" тепди 23 15:46"Арсенал" ўйинчиларига Мхитаряннинг исми ёзилган либосларда чиқишларига рухсат берилмади 13 15:32"Рома" Де Росси билан қай тарзда ҳайрлашди? 6\nАГМК Туркиядаги илк назорат баҳсида ғалабага эришди\nТеглар : ДордойАГМК\nАГМК Туркияда давом этаётган ўқув-машғулот йиғини режасидан ўрин олган илк ўртоқлик учрашувини ўтказди.\nБишкекнинг "Дордой" жамоасига қарши баҳсда йиғинда қатнашаётган 24 футболчи иштирок этди. Турли сабабларга кўра Камолиддин Мурзоев, Низомиддин Зиёвутдинов ва кўрикдан ўтаётган қирғизистонлик Антон Землянухин ўйинни томошабин сифатида кузатди.\nҚизиқарли ўтган учрашувда АГМК 2:1 ҳисобида ғалаба қозонди. Олмалиқликларнинг икки голига Жавлон Гусейнов ва Абдумалик Абдуллаев муаллифлик қилди. Учрашувни туркиялик ҳакамлар гуруҳи бошқариб боришди.\nАГМКнинг машғулотлар жараёни эртадан яна давом эттирилади.\nМиржалол Қосимов: "Раҳбариятдан истеъфо сўрайман" 65


Рабиъул аввал ойларида юз берган тарихий воқеалар давоми...\n9 ой аввал 1340 siyrat.uz\nҲижрий 931-йил 16-жумодул-аввал куни (милодий 1524-йил 12-март) Россия Усмонлилар давлати билан «Бухарест» шартномасини имзолади. Шартномага кўра давоми...\n9 ой аввал 966 siyrat.uz\nСафар ойининг 20-куни\nҲижрий 333-йил 20-сафар куни (милодий 944-йил 12-октябр) Аббосийлар ҳалифалигининг 21-вакили Иброҳим Муттақий ибн Муътамид ибн Аҳмад ўз мансабидан четлатилди. Ҳижрий 974-йил 20-сафар куни (милодий 1566-йил 5-сентябр) давоми...\n9 ой аввал 1349 siyrat.uz\nҲижрий 986-йил 7-ражаб (милодий 1578-йил 9-сентябр) Усмонлилар давлати «Қуюн Жидий» жангида Сафавийлар устидан ғалаб қозонди. Бу жангда Сафавийлар қўшинидан 5 минг аскар ҳалок бўлди. Бу жангдан сўнг Усмонлилар давоми...\nҲижрий 13-йил 21-жумодал-ахиро куни (милодий 632-йил 23-август) Расулуллоҳ соллаллоҳу алайҳи васалламнинг энг буюк саҳобаларидан бири Абу Бакр Сиддиқ давоми...\n9 ой аввал 975 siyrat.uz\n9 ой аввал 1351 siyrat.uz\n9 ой аввал 1862 siyrat.uz\nҲижрий 587-йил 25-жумодал-ахиро куни (милодий 1191-йил 3-июл) Тунисда Ҳафсийя давлатини таъсис этган Абу Закариё Яҳё ибн Муҳаммад Абдулвоҳид ибн Абу давоми...\n9 ой аввал 1440 siyrat.uz\nЗул-қаъда ойининг 4-куни\nҲижрий 647-йил 4-зул давоми...\n9 ой аввал 743 siyrat.uz\nҲижрий 920-йил 2-ражаб куни (милодий 1514-йил 23-август) Усмонлилар билан Савафийлар ўртасида «Жолирон» жанги бўлиб ўтди. Бу жангда Султон Салим I Сафавийлар аскари устидан ғалаба қозонди.\n9 ой аввал 1300 siyrat.uz\n9 ой аввал 1083 siyrat.uz\nҲижрий 635-йил 21-ражаб (милодий 1238-йил 9-март) Мисрдаги Айюбийлар салтанатининг 5-султони, «Етук подшоҳ» номи билан шуҳрат қозонган Султон давоми...\n9 ой аввал 942 siyrat.uz


ВИЛОЯТ ҲОКИМИ ЖАЛАҚУДУКЛИК ЁШЛАР ВА ФАОЛЛАР БИЛАН УЧРАШДИ - AUZ.UZ\n«Маҳаллабай» тизими бўйича Андижон вилоятида ҳам чора-тадбирлар асосида иш ташкил этилмоқда. Вилоят ҳокими Шуҳратбек Абдураҳмонов жараёндаги ишларни кузатиб, қўйилаётган масалаларнинг мазмун-моҳияти ва ечими бўйича топшириқ-тавсиялар бермоқда.\nВилоят раҳбари Жалақудуқ туманидаги «Ҳарир тола» МЧЖда ҳудуддаги ёшлар ҳамда фаоллар билан мулоқот ўтказди. Мулоқот давомида «Ёшлар саноат зонаси»да амалга оширилаётган лойиҳалар билан яқиндан танишди. Ишлаб чиқариш, тадбиркорликни йўлга қўйишни мақсад қилган ёшларнинг фикрлари, бизнес режаларига эътибор қаратиб, уларга қулай-шарт-шароитлар яратиш ҳамда кредит маблағлари ажратиш бўйича мутасаддиларга топшириқлар берди.\nШунингдек, учрашув давомида билиб-билмай, адашиб жиноят кўчасига кириб қолаётганлар ҳамда уларнинг яқинлари иштирокида жиноятчиликнинг мудҳиш оқибатлари атрофлича муҳокама қилинди. Унда вилоят сектор раҳбарлари ҳуқуқбузарлик ва жиноятчиликнинг олдини олиш бўйича тавсия ва кўрсатмалар бериб ўтдилар.


Ер юзидаги табиат томонидан яратилган энг ажабтовур масканлар (фото) - Daryo\n12:32, 02.02.2021 27931\nКўпчилик саёҳат чоғида энг гўзал жойларга ташриф буюришни яхши кўради. Аммо Ер юзида нафақат сайёҳларни, балки олимларни ҳам қизиқтириб қўювчи бир-биридан сирли масканлар мавжуд. Уларнинг айримлари билан қуйида танишиш мумкин.\nГейзер Флай, АҚШ.\nУшбу ажойиб кўринишга эга маскан инсон аралашуви билан ҳосил бўлган. 1916 йилда қудуқ қазилганидан сўнг сувда эрийдиган минералларда ғайритабиий ландшафт пайдо бўлган. Гейзернинг деворлари эса ўсишда давом этмоқда.\nДунёдаги энг йирик шўр ботқоқ. Ушбу қуриган кўл ўзининг ёрқин оқ тузли текисликлари ва тош шакллари билан машҳур. Ноябрдан мартгача ёмғирли мавсум ҳисобланади. Ёғингарчилик натижасида кўлнинг туз қобиғи улкан ойнага айланади.\nҲудуд баландлиги 40 метр бўлган улкан қум тепаликлари билан қопланган. Ёмғирли мавсумда сув тепаликлар орасида тўпланиб, ажойиб кўринишни ҳосил қилади. Натижада оқ қумлар орасида яшил ва кўк кўлларнинг ўзига хос манзарасини томоша қилиш мумкин.\n«Пахта қалъаси» деб номланувчи ажойиб манзара Туркияда жойлашган. Ушбу ҳудудга ҳар йили минглаб сайёҳлар ташриф буюради. У ерда каскад шаклида шаклланган сув тепаликлари манзарасига гувоҳ бўлиш мумкин.\nЁрқин пляж, Мальдив ороллари.\nМальдив оролларида жойлашган ёрқин пляж нафақат кундузи, балки тунда ҳам ажойиб кўринишга эга. Денгиз ва сув ҳаракатлари туфайли ушбу манзарани томоша қилиб тўймаслик мумкин.\nНатрон кўли, Танзания.\nМикроорганизмларнинг ҳаётий фаолияти натижасида сув йилига бир неча марта қизғиш ва пушти рангларга ўзгаради. Бу ерда туз ва ишқорнинг концентрацияси шунчалик баландки, тасодифан сувга тушган ҳайвонлар ва қушлар ўлиши ҳам мумкин.\nМоераки тошлари, Янги Зеландия.\nУлкан тошлар жойлашган ушбу ҳудудга балиқчилар қишлоғининг номи берилган. Пляж бўйлаб юзлаб сирли улкан тошларни кўриш мумкин. Баъзиларининг юзаси мутлақо силлиқ, бошқалар нотекис.\nGrand Prismatik Spring, АҚШ.\nБулоқнинг ёрқин ранглари унинг чети бўйлаб минералларга бой сув билан мавжуд бўлган бактерияларнинг ҳаётий фаолиятидир. Бактерияларнинг ранги яшилдан қизилгача ўзгариб туради. Булоқнинг марказидаги сув юқори ҳарорат туфайли тоза ҳисобланади.\nХиллиeр кўли, Австралия.\nСувнинг пушти рангининг сабаби шўрланиш ва кўлда яшовчи ўзига хос микроорганизмлардир. Аммо бу назария тасдиқланмаган. Кейинчалик олиб борилган тадқиқотларга кўра, сув ўтлари ва бошқа организмлар борлиги сувга пушти ранг бериши аниқланган.\nТахминларга кўра, ушбу манзаранинг сабаби катта метеоритнинг таъсири бўлиши мумкин. Баъзи олимлар эса ҳудудни эрозия натижасида пайдо бўлган, деб қарайди.\nГигантлар кўприги, Шимолий Ирландия.\nЎзаро жойлашган олти бурчакли тошлар ажойиб ладшафтни ҳосил қилган. Манзара қадимий вулқон фаолиятининг натижаси ҳам бўлиши мумкин. Чиқиб кетиш жойлари эса лава оқими туфайли пайдо бўлган.\nСюдад-Энкантада боғи, Испания.\nБоғнинг ҳудуди 20 квадрат километрни ташкил этади. Ландшафт асосан минг йиллик иқлим ва бошқа табиий омиллар таъсирида ўта ғалати ва ғайриоддий шаклларга эга бўлган юмшоқ чўкинди оҳактошлардан иборат.\nКристал Ғор, Мексика.\nҒор юз минг йиллар давомида минералларнинг иссиқ эритмаси билан тўлган. Ушбу ғорда дунёдаги энг йирик кристаллар табиий равишда пайдо бўлади.\nКлилук кўли, Канада.\nБу ердаги сув минерал тузлар билан тўйинган ва магний сулгат, кальций, натрий, кумуш ва титаннинг энг юқори концентрациясига эга. Сув омборида минералларнинг зичлиги юқори бўлганлиги сабабли фақат микроорганизмлар омон қолади.\nИблис минораси, АҚШ.\nУшбу тош қоясини эслатувчи минора қадимги вулқон оғзида музлаган эритма ҳисобланади. Минора пойдевори эса эрозия натижасида пайдо бўлган.\nРақсга тушувчи ўрмон, Россия.\nБу каби ўзгаришларнинг сабаби ғозлар қарағайларга зарарли таъсир ўтказади. Ёш дарахтнинг куртаклари ейилганидан сўнг новдалар ўз-ўзидан ўсиш жараёнидан деформацияланади.\nМутахассислар дунёдаги энг меҳмондўст масканлар рўйхатини тузди (фото)\nҚишда Дубайга бориш учун 4 сабаб\n20:32 Бугун 51\n20:20 Бугун 535\n20:01 Бугун 3030


«Зиёрат туризми: руҳий қувват ва маънавий озуқа» номли китоб тақдимоти ўтказилди\nЎзбекистон халқаро ислом академиясида «Зиёрат туризми: руҳий қувват ва маънавий озуқа» номли китоб тақдимоти ўтказилди.\nАкадемия магистранти Жасурбек Абдуқодиров муаллифлигидаги мазкур китоб «Исломда зиёрат тушунчаси ва унинг одоблари» ва «Зиёратгоҳларнинг инсон шахсий қадриятларидаги ўрни» каби бобларга бўлинган.\nТақдимотда олимлар, экспертлар, профессор-ўқитувчилар, талабалар иштирок этди.\nЎзА билдиришича, рисола зиёрат тушунчаси ва унинг моҳияти, ислом динида зиёрат қилишга муносабат ва унинг одоблари, зиёрат амалининг инсон шахсий қадриятларига ижобий таъсири ва Ўзбекистондаги машҳур зиёратгоҳлар фаолиятига бағишланган. Унда саёҳатнинг, хусусан, зиёрат амалининг бугунги кундаги аҳамияти ҳам кўрсатиб ўтилган.\nТақдимотда йиғилганлар мазкур рисола зиёрат туризмининг инсон руҳиятига ижобий таъсири, зиёратнинг мазмун-моҳияти ва унинг одобларини баён қилишини таъкидлади.\nТадбир якунида «Зиёрат туризми: руҳий қувват ва маънавий озуқа» китоби муаллиф томонидан академия Ахборот-ресурс марказига тақдим этилди.\nМуҳаммад ибн Абдулваҳҳоб ҳақида (аудио)\nАввал хабар берганимиздек, шу кунларда диний таълим муассасалари ўртасида “Ватанни севмоқ иймондандир” иншолар танловининг республика босқичи бўлиб ўтмоқда. Унда танловнинг ҳудудий босқичида ғолиб бўлган 45 нафар талаба қатнашмоқда.\nБугун, 15 июнь куни танловнинг республика босқичи қатнашчиларига пойтахтимизнинг диққатга сазовор жойларига саёҳат уюштирилди.\nТошкент шаҳридаги “Янги Ўзбекистон” боғига илк ташриф унинг марказий қисмида барпо этилган муҳташам бадиий обида – Мустақиллик монументи, унинг энг юқори қисмида – кўкда мағрур парвоз қилаётган Ҳумо қуши тасвири, буюк саркарда ва жаҳонгирлар, аллома ва мутафаккирлар, жадид боболаримизнинг ўлмас сиймолари акс этгани талаба-ёшларда, айниқса, катта таассурот қолдирди.\nШундан сўнг “Ғалаба боғи” ва унда жойлашган “Шон-шараф” музейига экскурсия ташкил этилди. Пойтахтимиздаги “Шон-шараф” давлат музейи, “Мангу жасорат” ва “Матонат мадҳияси” монументларини, тарихий-бадиий экспозицияларни ўз ичига олган “Ғалаба боғи” ёдгорлик мажмуаси тарихий таълим ва тарбия, ғурур ва ифтихор мактабига айланган.\nШу маънода мажмуани кўздан кечираркан Иккинчи жаҳон урушида жасорат, фронт ортида матонат ҳамда инсонпарварлик намуналарини кўрсатган кўп миллатли Ўзбекистон халқининг фашизм устидан қозонилган буюк ғалабани таъминлашга қўшган муносиб ҳиссаси, уларда қатнашган юртдошларимизнинг беқиёс жасорати ва матонатини тарих саҳифаларига муҳрлагани талаба-ёшларнинг ҳар бирида Ватанга муҳаббат ва садоқат руҳи жўш ургани, шубҳасиз.\nСаёҳат давомида талаба-ёшлар Ўзбекистон Республикасининг олий давлат вакиллик органи – Олий Мажлис Қонунчилик палатасида ҳам бўлиб, муҳташам бинонинг мажлислар зали, кутубхонаси, парламент музейи билан яқиндан танишишди.\nТашриф давомида Олий Мажлис Қонунчилик палатаси Спикерининг биринчи ўринбосари Акмал Саидов ва Ёшлар парламенти вакиллари ва танловнинг Республика иштирокчилари билан ташкил этилган учрашув ёшларда катта таассурот қолдириши билан бирга, қизғин савол-жавобларга бой бўлди. Хусусан, улар мамлакатимиз парламенти фаолиятига оид кўплаб саволларига жавоб олди.\nСаёҳат давом этмоқда.\nДиний соҳа раҳбарлари танлов иштирокчилари билан учрашди\nБугун, 15 июнь куни Ўзбекистон мусулмонлари идорасида “Ватанни севмоқ имондандир” иншолар танлови республика босқичи иштирокчилари билан учрашув бўлиб ўтди.\nТадбир анъанага кўра Қуръони карим тиловати ва хайрли дуолар билан бошланди.\nДастлаб Ўзбекистон Республикаси Президенти маслаҳатчиси, Халқаро ислом академияси ректори Музаффар Комилов талаба-ёшларни нуфузли танловдаги иштироклари билан қутлаб, юртимизда диний маърифий соҳада амалга оширилаётган ислоҳотлар, мамлакатимизда миллатлараро тотувлик ва динлараро бағрикенгликнинг асосий тамойиллари, ёшларнинг маънавияти, илмини ошириш бўйича қилинаётган ишлар, соҳадаги сўнгги янгиликлар бўйича маълумот берди.\nМузаффар Комилов ўз сўзида давом этиб, буюк алломаларимиз Ватанга бўлган кучли муҳаббатлари туфайли кўплаб асарларини юрт номи билан боғлаганлари, буюк аждодларимиз Нажмиддин Кубро, Жалолиддин Мангуберди ва Нодирабегимлар сиймосида ватанга муҳаббат, унинг ҳимоячиси қандай бўлишига ёрқин мисол эканликлари, ёшларимиз ҳам азиз ватанимизга ана шу аждодларга муносиб бўлиб, Ватанимиз тараққиётига ҳисса қўшишларини таъкидлади.\nШундан сўнг Ўзбекистон мусулмонлари идораси раиси, муфтий Нуриддин домла ҳазратлари сўзга чиқиб, талаба-ёшларни нуфузли танловда иштироки ва Ўзбекистон мусулмонлари идорасига ташрифи билан қутлаб, юртимизда жуда катта ислоҳотлар бўлаётгани, айниқса, диний соҳада кечаётган ўзгаришларни ҳар қанча гапириш мумкинлигини таъкидлади.\nМуфтий ҳазратлари нутқлари давомида “Исломда Ватанга бўлган муҳаббат” мавзусида сўзлаб, аслида Ватан она каби муқаддас, деб бежиз айтилмагани, ҳар бир мўмин ва муслима қайси соҳада бўлмасин ўзи туғилиб ўсган юрти равнақига ҳисса қўшишга бел боғласа, инша Аллоҳ унинг икки дунёси обод бўлиши, Ватанга муҳаббати йўқ инсондан эса яхшилик кутиб бўлмаслигини алоҳида қайд этдилар. Шунингдек, Муфтий ҳазратлари Ислом манбаларида Ватанга муҳаббат тўғрисида келган воқеа-ҳодисаларни сўзлаб бердилар.\nУчрашув давомида Дин ишлари бўйича қўмита раисининг биринчи ўринбосари Даврон Махсудов ҳам сўзга чиқиб, Янги Ўзбекистонда диний-маърифий соҳада амалга оширилаётган ислоҳотлар, хусусан, диний таълим муассасалари ҳақида гапирди. Шунингдек, талабалик даврини ғанимат билиш, кўпроқ ўқиб-ўрганиб, устозлардан илм олиш пайида бўлиш ҳақида ўз тавсиялари билан ўртоқлашди.\nДиний соҳа раҳбарлари билан учрашув давомида талаба-ёшлар ҳам сўз олиб, ўз фикр-мулоҳазаларини баён этди, ана шундай учрашувлар ташкил этилгани учун миннатдорчилик билдирдилар ҳамда ўзларини қизиқтирган саволларга батафсил жавоб олдилар.\nСреда, 15 Июнь 2022 00:00\nИмом Мотуридий эса ташбеҳ қўрқуви ва таътил хавфи билан ҳаракат қилиб, чуқур кетган ҳар икки фикрни қабул қилиш зарур эмас деган қарашда бўлган. Унга кўра, тавҳид аҳли бўла олиш учун Аллоҳнинг исм ва сифатларини исбот қилиш мажбурияти бор. Зеро, Аллоҳнинг зотини, Раб эканини, камчилик ва нуқсонлардан поклигини билиш фақат исм ва сифатлари орқалигина мумкиндир.\nИмом Мотуридий айтади: «Биз оламнинг Яратувчиси бир ва қадим эканини исбот этдик. У ҳолда Унинг ўхшаши, зидди ва тенги йўқ бўлиши керак. Чунки буларнинг барчаси улуҳият (илоҳийлик)га зиддир. Агар Аллоҳга ўхшаш бирор борлиқ мавжуд бўлганида эди, бу ё қадим (аввали йўқ бўлиши керак), ёки ҳадис (кейин пайдо бўлган) бўларди. Ҳар икки жиҳат ҳам ботил бўлгани сабабли Аллоҳ яратилганларга ўхшашдан муназзаҳдир. Худди шу тарзда Аллоҳнинг исм ва сифатлари ҳам яратилганларнинг исм ва сифатларига ўхшамаслиги лозим.\nАллоҳнинг барча исм ва сифатлари азалийдир. Фақат сифатларни ифода этган калима ва лафзлар ҳадис бўлиб, бу илоҳий сифатларнинг махлуқотлар сифатларига ўхшамаслигини тўлиқ маънода очиб беришга етарли эмас. Шу билан бирга, Аллоҳ ҳақида бошқа йўл орқали маълумот олиш имкониятимиз йўқлиги сабабли бу лафзларга мурожаат этишга мажбурмиз. Аллоҳни ўрганишимизда ишлатадиган сўзлар Унинг зотини зеҳнда идрок этишимизга ёрдам берадиган ва зотида мавжуд бўлган маъноларни тушунтирувчи усуллар ҳисобланади. Гарчи бу лафзлар баъзи ҳолларда Аллоҳ муназзаҳ бўлган маъноларни зеҳнда гавдалантирса ҳам, ташбеҳни ўртадан олиб ташлашда бошқа лафзларни ишлатиш билан бу хатарни йўқ қилиш мумкин. Масалан, “Аллоҳ олимдир, фақат биз билган олимлар каби эмас, Унинг илми ҳам бизнинг илмимизга ўхшамайди”, деймиз».\nШуни билиб олиш керак, тавҳид ақидаси барча ташбеҳ ва ўхшатиш хавфини йўқ қилади. Тавҳид ақидаси бошланишида ташбеҳга ўхшаб кўрингани билан охирида танзиҳга боради1.\nБундай тоза мантиқ ишлатган Абу Мансур Мотуридий Аллоҳни насслар (ояту ҳадислар)да келган исм ва сифатлар билан таърифлашни зарур деб билади. Унга кўра, сифатларни исбот этиш Аллоҳни ҳар хил нуқсонлардан пок этиш ғоясига таянгани боис, хоҳ зотий бўлсин, хоҳ феълий – барча илоҳий сифатларнинг қадим бўлиши шарт. Чунки, агар улар ҳодис бўладиган бўлса, у ҳолда Аллоҳнинг азалдаги комиллиги ҳаққоний бўлмай қолади. Бу эса илоҳийлик билан мувофиқ келмайди.\nМасалан, “Аллоҳнинг илми ва қудрати азалда йўқ эди” дейилса, бунинг маъноси “жоҳил ва ожиз эди” деган бўлиб қолади. Бу қарашнинг нотўғрилиги маълум. Қолаверса, қудрати йўқ бўлган ҳолда Ўзига илм яратиши, илми йўқ бўлган ҳолда қудрат яратиши мумкин бўлмагани сабаб бошқага муҳтож бўлишига тўғри келади. Бу ҳам илоҳийликка зиддир. Шунинг учун ҳам Аллоҳнинг барча сифатлари қадим ва зоти билан қоййим бўлиши шартдир.\nИмом Мотуридий илоҳий исмларнинг қадим бўлиши шартлигини ақлий ва мантиқий далиллар билан исбот қилиб бўлгач, бу исмлар ифода этган маъноларнинг Аллоҳ зотида мавжуд бўлмоғи зарурлиги ҳақида тўхталади. Аллоҳнинг олим экани маъноси илми тенгсиз, қодирлигининг маъноси қудрати чексиз деганидир.\nАллоҳнинг бу сифатлар билан қандай васфланиши масаласига келганда эса, Имом Мотуридий бу мавзунинг билиб бўлмаслиги фикридадир. Чунки сифатларнинг кайфиятларини билиш, Аллоҳга ўхшаш бошқа борлиқнинг борлигини тақозо эттиради. Бу эса имконсиздир.\nИмом Мотуридийга кўра, Аллоҳнинг сифатлари на Унинг зотидир ва на ундан ташқаридадир. Шу сабабдан ҳам муътазилий оқими илгари сурган тааддуди қудома (азалийларнинг биттадан кўп бўлиши; яъни биттадан кўп илоҳларнинг борлиги) муаммоси ўртага чиқмагани каби, сифат-мавсуф иккилигидан ҳам сўз юритилмайди. Чунки иккита бошқа-бошқа борлиқдан гап очиш учун бирини бошқасидан ажратиш лозим бўлади. Ваҳоланки, Аллоҳнинг зоти билан сифатларини бир-биридан ажратишнинг имкони йўқдир2.\nидораси бўлим мудири


Сардор Раҳимхон мухлисасининг орзусини рўёбга чиқарди - 1 Апреля 2016 - www.SheJoT.CoM\nГлавная » 2016 » Апрель » 1 » Сардор Раҳимхон мухлисасининг орзусини рўёбга чиқарди\nЎзбекистонда хизмат кўрсатган артист Сардор Раҳимхон бугун радиостанциялар орқали ўзининг янги "Фаридам” деб номланган қўшиғини тақдим этади. Қўшиқ ва унга ишланаётган клип ҳақида батафсил маълумот олиш учун хонанда билан боғландик.\n" ‘Фаридам’ таронаси 10 йилдан бери менга содиқ мухлис бўлиб келган, бахтсиз ҳодиса туфайли ногирон бўлиб қолган Фарида исмли қизнинг менга ёзган хатидаги илтимосига биноан ёзилган. Айниқса, ‘Мени орзуим кимдур мени ҳам севиб қолса, мени исмимни қўшиқ қилиб айтса’, деган жойи жуда тасир қилди”,—дейди хонанда.\nМаълумот учун, қўшиқ мусиқаси эронлик Амин Ростамига тегишли. Шеърини Зафар Қодиров ёзган. Аранжировка Аҳмад Ҳожиматовники. Қўшиқ Амин Ростамининг рухсати билан ижро этилди. Қўшиққа Дилмурод Агзамов томонидан клип суратга олинди.


ИИВ тизимида янги тайинловлар амалга оширилди - UzNews.uz\nТайинловлар натижасида битта вазир ўринбосари ва 4 та янги бошқарма бошлиғи ўз вазифаларини бажаришга киришдилар.\nПодполковник Балтаниязов Рустем Тохтарбаевич Қорақалпоғистон Республикаси Ички ишлар вазирининг ўринбосари – Кадрлар бошқармаси бошлиғи лавозимида иш бошлади.\nПолковник Атабаев Муҳаммаджон Амангалдиевич – Хоразм вилояти ИИБ бошлиғининг ўринбосари – Хавфсиз туризмни таъминлаш бошқармаси бошлиғи лавозимига тайинланди.\nШунингдек, Подполковник Сафаров Эркин Насиллоевич – Бухоро вилояти ИИБ бошлиғининг ўринбосари – Хавфсиз туризмни таъминлаш бошқармаси бошлиғи лавозимида, Подполковник Зубайдуллаев Мирзохон Фаёзович эса – Самарқанд вилояти ИИБ бошлиғининг ўринбосари – Хавфсиз туризмни таъминлаш бошқармаси бошлиғи лавозимида ўз иш фаолиятларни бошлашди.\nБундан ташқари Подполковник Саидхўжаев Азизхон Собирович – Қашқадарё вилояти ИИБ бошлиғининг ўринбосари – Хавфсиз туризмни таъминлаш бошқармаси бошлиғи лавозимига ўтди.\n7 январь, 23:15\nБухородаги савдо марказида йирик ёнғин содир бўлди — видео\n27 февраль, 10:14\n7 январь, 14:48


Боёвутлик фермер Неъмат Сулаймонов ўзини осди\n27 ноябр 2020, Тошкент вақти: 08:15\nСирдарёнинг Боёвут туманида яшаган 54 яшар фермер Неъмат Сулаймонов 5 ноябрь куни ўзини осди. Ҳуқуқ фаолларига кўра, фермер маҳаллий ҳокимлик вакилларининг босимига чидай олмай ўз жонига қасд қилган. Халқ шоири Тўра Сулаймоннинг тўнғич ўғли бўлган марҳумнинг оиласи унинг ўлимини фермерлик фаолиятига боғлиқ эмаслигини айтмоқда.\nЎзбекистон Халқ шоири Тўра Сулаймоннинг тўнғич ўғли, 54 яшар Неъмат Сулаймоновнинг мурдаси 5 ноябр куни эрталаб соат 10 ларда ўз уйида осилган ҳолда топилди.\n“У уйини орқасидаги янги уйига кириб ўзини осган. Эрталаб соат 10 ларда топишган”, деди марҳумнинг яқин дўстларидан бири Озодлик билан суҳбатда.\nҲодисани ўрганган “Эзгулик” жамияти тарқатган пресс-релизда айтилишича, “Фермер пахта режасини уддалашига кўзи етмаган, туман ва вилоят раҳбариятининг мунтазам босимлари остида яшаган. Доимий депрессия ва қўрқув туфайли ўз жонига қасд қилишга мажбур бўлган”.\n- Кейинги пайтларда у кишининг фермер хўжалигига нисбатан, умуман ҳамма фермерларга нисбатан оғир вазиятлар бўлгани, пахта режасининг тўлмаслиги билан боғлиқ жиддий гап-сўзлар бўлгани ҳақида у кишини билганлар гапиришди. Шулар оқибатида стрессга тушиб юргани, руҳий оғир вазиятларни кечиргани тўғрисида бизга гапириб беришди, - дейди “Эзгулик” жамияти фаоли Абдураҳмон Ташанов.\nСулаймоновнинг яқин дўстларидан бири Озодлик билан суҳбатда фермернинг ўлимини унинг касбий фаолияти билан боғлаш нотўғри, деб ҳисоблашини айтади.\nИсмини очиқламаётганимиз манбага кўра, у Сулаймонов билан бир ой аввал учрашганида, дўсти ўзининг руҳий муаммоларидан шикоят қилган.\n“Биз Неъматнинг уйида учрашдик. У битта жойда ўтира олмади. У ёқдан-бу ёққа юраверди. “Нима бўлди”, десам, “Кечаси ҳам туриб кетаман. Ухлашимнинг ҳам мазаси йўқ”, деди. Мен унга намоз ўқишни маслаҳат бердим. Ўзи руҳий ҳолати жойида эмасди”, дейди марҳумнинг яқин дўстларидан бири Озодлик билан микрофонсиз суҳбатда.\nУнинг айтишича, дўстининг фермерлик фаолиятида муаммо бўлмаган.\n“У пахта планини бажарган, деб эшитдим. Укалари ҳар доим ёрдам беришади. Яқинда бир укаси Россия билан қўшма корхона очиб, ишга туширди”, дейди марҳумнинг дўсти.\nБоёвут туман Ички ишлар бўлимидан олинган маълумотга кўра, фермер Неъмат Сулаймоновнинг ўлими бўйича жиноий иш очилмаган.\nНеъмат Сулаймоновнинг отаси –Ўзбекистон Халқ шоири Тўра Сулаймон 2005 йилда 71 ёшида оламдан ўтган.\nЖорий йилда маҳаллий ҳокимлик вакилларининг босим ва тазйиқлари ортидан бир қанча фермер ўз жонига қасд қилди.\n18 октябрь куни Қорақалпоғистоннинг Тўрткўл тумани Ёнбошқалъа массивида яшовчи 38 ёшли фермер Сафарбой Каримовнинг жасади ўз пахта даласидаги дарахтга осилган ҳолда топилди.\nМанбаларга кўра, фермер пахта режасини бажара олмаётгани учун мутасаддилар томонидан ҳақорат қилинганидан кейин ўз жонига қасд қилган.\nЖорий йилнинг июл ойи охирида Самарқанд вилоятининг Қўшработ туманидаги “Қўшработ” фермерлар ширкати раиси Исмат Шодмонов йиғилишда туман ҳокими томонидан хўрланиб, калтакланганидан сўнг уйига келиб ўзини осган эди.\nШу йилнинг апрел ойида Тошкент вилояти Янгийўл тумани ҳокимлигида ўтказилган мажлис пайтида маҳаллий фермер Турсунали Содиқов ички ишлар бўлими раҳбари томонидан калтакланганидан бир кун ўтиб юрак ҳуружидан вафот этган эди.


Исломда сеҳрнинг ҳукми\nОпубликовано: 15.03.2017 19:08 | Автор: Дилфўза Самандарова, 2-курс талабаси | Печать | E-mail\nАллоҳ таоло инсонни ўзига ибодат қилиши ва унга илтижо қилиб, уни улуғлаши учун яратди. Бандаларини охират азобидан огоҳлантириш учун пайғамбарларни юборди. Ўзининг каломида инсонлар нажот топадиган, у туфайли жаҳаннамга юзтубан бўладиган амалларни баён қилди. Бошқа динларда ҳам жумладан насронийлик, буддавийлик, ҳаттоки зардуштийлик динида ҳам қайтарилган катта гуноҳлардан бири бу сеҳрдир.\nСеҳр муқаддас динимизда нафақат ҳаром бўлган амал балки, куфр ҳамдир. Сеҳр сўзи луғатда “мафтун қилиш, қойил қолдирмоқ” деган маъноларни англатади. Имом Бухорий ибн Умар розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: “Албатта, баёнда ҳам сеҳр бор”,- деганлар. “Фалончини сеҳрлаб қўйди”-деган иборада “алдади” деган маъно бўлади. Аслида сеҳр бир нарсани унинг ҳақиқатидан бошқа тарафга буришдир. Бу ҳақда Аллоҳ таоло Қуръони Каримда шундан марҳамат қилади:,,( Улар ), яна Сулаймон подшоҳлигидаги шайтонлар (жинлар) ўқиган нарсаларга эргашиб кетдилар. Сулаймон кофир эмас эди, лекин одамларга сеҳр (жоду) ни ҳамда Бобилдаги Ҳорут ва Морут номли фаришталарга туширилган нарсаларни ўргатадиган шайтонлар кофир эдилар. (Икки фаришта): ,,биз фақатгина синов (воситачимиз, бизга ишониб ) кофир бўлиб қолма”,- деб (огоҳлантирмагунча) ҳеч кимга (сеҳрни) ўргатмас эдилар. Иккисидан эр-хотиннинг ўртасини бузадиган нарсани ўрганар эдилар. Лекин, улар Аллоҳнинг изнисиз у билан ҳеч кимга зарар етказа олмаслар. (Хуллас,) ўзларига фойдасиз, балки зарарли нарсаларни таълим олар эдилар. (Аллоҳнинг китобини сеҳрга ) алмашганларга охиратда насиба йўқлигини ҳам яхши билар эдилар. Ўз (насиба)ларини қанчалик ёмон нарсага сотиб юборганларини билсалар эди!”.\nОятдан кўриниб турибдики, сеҳр қилиш ҳаром ва гуноҳи кабирадир.Ачинарлиси шундаки, ҳозирги кунда жамиятимизда кўплаб гумроҳ ва илмсиз кимсаларнинг сеҳрга аралашиб юрганига гувоҳ бўламиз. Бу иллат айниқса, аёллар ўртасида жуда авж олган. Улар сеҳрни фақатгина ҳаром деб ўйлайдилар ва унинг куфр эканини ҳис қилмайдилар. Бу ҳол айниқса , эр-хотин ўртасидаги муносабатларни бузилишига, болаларни етим қолишига, инсонлар ўртасида меҳр-оқибатни йўқолишига, иймон-эътиқодига путур етишига сабаб бўляпти. Бу ҳақда ҳадиси шарифларда шундай марҳамат қилинади:\nРасулуллоҳ соллаллоҳу алайҳи васаллам айтдилар: "Кимки башоратгўй ёки фолбиннинг олдига бориб, унинг айтаётган гапини рост деб билса, у шубҳасиз, Муҳаммадга тушган нарса (қуръон, дин, ислом, шариат) га куфр келтирибди” (Абу Довуд, Насаий, Ибн Можа ривояти). Ва у зот яна айтганлар,, еттита ҳалок қилувчи гуноҳларлардан сақланинглар, деб уларнинг бири сеҳр эканлигини баён қилганлар ( Бухорий, Муслим ривояти).\nХўш, ислом шариатида унинг ҳукми қандай, сеҳр ҳақиқатми, унинг инсонларга таъсири борми?\nУламолар сеҳр ишини ҳақиқат ёки кўзбўямачилик эканида ихтилоф қилишган.\nАҳли сунна вал жамоа уламолари: “Албатта сеҳр ҳақиқат ва унинг таъсири бор”- дейдилар. Мўътазилийлар ва баъзи аҳли сунна уламолар эса сеҳр ҳақиқат эмас, у кўзбўямачиликнинг бир тури бўлиб, алдов, ҳийла, адаштиришдан иборат деб айтадилар.\nСеҳрнинг бир неча турлари бор:\n1. Тахйил (ақлини олмоқ, довдиратмоқ), хидоа (алдов, товламачилик). Бу тур ҳозирги кунимиздаги “фокус” кўринишига тўғри келади. Худди инсонларнинг кўзини олдида қушни ўлдириб ва уни яна тирилтиргандек. Бу ҳолатда қуш иккита бўлади, бирини ўлдиради иккинчисини худди тирилтиргандек учириб юборади, одамларни алдаш билан, уларга хийла қилиш билан амалга оширилади. Сеҳрнинг бу кўриниши қадимда Фиръавн подшоҳлиги даврида авж олган эди.\n2. Коҳинлик, фолбинлик. Сеҳрнинг бу кўринишида коҳинлар ва фолбинлар ўз ишларини жинлар(шайтонлар) ёрдамида амалга оширадилар. Фолбинлар жинларни ўзларига бўйсиндириш учун, аввал улар айган куфр амалларни қилиши лозим бўлади ва шундагина улар фолбинларни айтганини қиладилар. Оиша розияллоҳу анҳо айтадилар: ”Одамлар Росулуллоҳ соллаллоҳу алайҳи васалламдан фолбинлар ҳақида сўрашди. У зот:”Улар ҳақ эмаслар” -дедилар. Шунда:”Ё Росулуллоҳ, улар гоҳида шундай гапларни айтадиларки , у ҳақ бўлиб чиқади”- дейишди. Росулуллоҳ соллаллоҳу алайҳи васаллам:” Бу ҳақ калимани жин ўғиринча билиб олади-да, уни дўсти фолбиннинг қулоғига қуяди. Фолбинлар эса унга юзта ёлғонни аралаштириб юборадилар” –дедилар. (Муттақун алайҳ). Пайғамбар алайҳиссалом айтдилар:” Фаришталар булутга тушадилар ва осмонда ҳукм қилинган( ғайбий ) ишни зикр қиладилар. Шайтон ўғринча қулоқ тутиб, эшитиб олади-да, уни фолбинларга етказади. Улар эса унга ўзларидан юзта ёлғон қўшиб, ёлғон гапирадилар”( Бухорий ривояти). Али ибн Абу Толиб розияллоҳу анҳу:”Фолбин сеҳргардир, сеҳргар эса кофирдир”- деганлар.\n3. Авфоқ-бунда турли рақамлар ҳандасий (геометрик) шаклларнинг ичига махсус услубда чизилади. Ким ўша шакллар чизилган қоғозни ўзи билан олиб юрса, туғишни осонлаштиради, бир лашкарнинг бошқаси устидан ғалабасини таъминлайди, маҳбусни қамоқдан чиқаради, деган даъволар қилинади.\n4. Мунажжимлик. Бу сўз луғатда “юлдузга назар солиш” деган маънони англатади. Аммо истеълоҳда мунажжимлик фалакдаги шакллардан ердаги ҳодисаларни билиб олишни даъво қилишдан иборат.\nАйни дамда юқорида келтирилган турлардан ташқари бирор инсоннинг буюмига, уйига, расмига, танасига иссиқ -совуқ қилиш жуда кўп учрайди. Бундай ишларни эътиқоди суст одамлар, соф ислом фитратида бўлмаганлар, ғайридинлар, номусулмонлар ва адашган мусулмонлар қиладилар. Атрофда кўп эшитамиз аёл эрининг муҳаббатини тиклаш учун “иссиқ- совуқ” қилибди. Бу айни ҳаром иш бўлиб, эрининг муҳаббатига бу йўл билан эмас балки, Аллоҳ таолодан қўрқиш билан, эр-хотин бир-бирларини ҳақларини адо этишлик билан эришилади. Ёки фарзандсиз оилалар бориб, қатнаб фарзандлик бўлаётганмиш, бедаво дардга чалинган инсон бир марта бориб тузалиб кетганмиш, эрга тегмаган ёши катта қизларни бахтини очаётганмиш ва шу каби гапларни эшитиб қоламиз. Энди тафаккур қилайлик, инсоннинг бахтли ёки бахтсиз бўлиши, фарзанд кўриш ёки кўрмаслиги, бошига дард келиши ҳаммаси бутун оламларнинг яратувчиси, роббиси Аллоҳнинг қўлидаку. Ҳар бир иш Аллоҳдан бўлиб турган вақтда, нега энди Аллоҳнинг ўзидан эмас, адашган бир бандасига илтижо қилишимиз керак. Ахир, ҳар куни ибодатларимизда “сенгагина ибодат қиламиз, сендангина ёрдам сўраймиз” деб такрор-такрор айтамиз. Лекин баъзи аёллар ичида мен оиламни сақлаб қолмоқчиман, фарзандли бўлишни ҳоҳлайман, тезроқ тузалишни ҳоҳлайман деган турли баҳона гапларни эшитамиз. Шариатимизда сеҳрни ҳалол деб эътиқод қилган кишининг диндан чиқишига ҳамма фуқаҳолар иттифоқ қилишган.\nСеҳр қилинган инсонда ўзида қандай ўзгаришларни сезади:кишининг аъзолари соғ бўла туриб, бошининг у ер-бу ери оғриши, юзи сарғайиши, кўп терлаши ва кўп бавл қилиши ,иштаҳаси йўқолиши,икки курагининг пастида оғриқ турса, узрсиз хафалик ва юрак сиқилиши, бекордан-бекорга хавфсирайвериши, жаҳли чиқиши, одамларга қўшилгиси келмай қолиши, тиббиётга оид бўлмаган ҳолатларга учрашлиги, унга сеҳр таъсир қилган ёки кўз теккан бўлади.\nКим “Солиҳ бандалар бало ва мусибатлардан узоқда бўлади”, деб ўйласа, хато қилади. Солиҳ кишига офат ва мусибатларнинг етиб туриши Аллоҳнинг унга бўлган муҳаббатининг аломатидир. Сеҳр инсоннинг гуноҳ маъсиятларга кўмилиб кетган вақтда, фарз амалларни тарк қилганда, тозаликка риоя қилмаганда, нажосатлардан сақланмаса ва шунга ўхшаган амаллар билан машғул бўлиб қолганда тезроқ таъсир қилади. Мусулмон одам мазкур нарсадан сақланиш йўлларини яхши билиб олиши керак. Зеро сақланиш муолажа қилишдан кўра осонроқдир. Сеҳр ва кўз тегишидан сақланиш йўли аввало доимо таҳоратли, пок бўлиб юриш, Аллоҳни кўп зикр қилиш, фарз амалларни тарк қилмаслик, гуноҳ ишлардан узоқда бўлишлик, набавий дуоларни доим ўқиб юришлик (овқатланишдан олдин, овқатлангандан кейин, ухлашдан олдин, уйғонгандан сўнг, уйга кирганда, уйдан чиққанда ва ҳоказо Расулуллоҳ алайҳиссалом доим ўқиган дуолари), “Оятал курсий”,”Бақара” сурасининг охирги икки ояти, “Ихлос”,”Фалақ”ва “Нас” сураларини ўқиб қўлига суфлаб қўли етган жойгача аъзоларига суртишликдан иборат.\nХулоса қиладиган бўлсак, сеҳр билан шуғулланувчи, ёмонликда ва нафсининг ифлослигида иблисга муносиб бўлган кимсалардагина ҳосил бўлади. Малъун шайтоннинг кўзлаган мақсади эса, одамларни йўлдан адаштиришдир. Жамиятимиз тинчлигини бузаётган дунё-ю охиратини куйдириб юборадиган амаллардан сақланиш, Аллоҳдан қўрқиш, ҳар қандай мусибат келганда Ундан дуо қилиб, нажот сўраш, хурсанчилик, тинчлигимиз учун шукр қилишлигимиз лозим бўлади.


2017 мелодий йил арафасида | Альянс-Пресс\n29.12.2016 23:29 1241\n2017 мелодий йил арафасида\nШундай учқур сўз бор: тарихчилар учун давр қанчалик қизиқ бўлса, замондошлар учун шунчалик оғир бўлади. Кириб келаётган янги йил Қирғизистон тарихида жуда қизиқ бўлиши кутилмоқда. Лекин биз бу йилни аянчли эмас, балки истиқболли йил бўлишини жуда ҳоҳлар эдик. Хокимият алмашмоқда. Бу албатта нормаль ҳолатдир. Агар у янгиланмаса эди, у ҳолатда жамият ларзага келиб, норозилик кучаяр эди.\nБиз қандай хавфдан ўзимизни олиб қочишимиз керак? Охирги декабрдаги сайловларда сайловчиларнинг овозлари атига 200-300 сомга сотилганининг гувоҳи бўлдик. Эркин овозлар сотилиши энг ёвуз хавфдир. Иккинчи хавф жамиятдаги ҳудудий жиҳат бўйича бўлинишдир. Кузда биз саҳифамизда баён этган эдик. Бу бўлинишнинг олдини олиш учун ечим топилди деб. Бунинг учун икки ет акчи партиялар «Республика» ва ҚСДП альянс тузади ва бунинг натижасини ҳам бирга баҳам кўрадилар. Масалан ҚСДП президентлик шоҳкурсисини ўзида сақлаб қолади, Омурбек Бабановга эса референдумдан кейин кенг имтиёзларга эга бўлган Бош вазир мансаби тегади. Бирқ бу вариант Омурбек Бабановнинг каттароқ иштаҳа сақлаётгани сабаб ишламай қолди.\nБироқ бу келаётган йил янги коалиция ва партияларнинг янги иттифоқлари тузулишлари билан билан бизни зериктириб қўймайди дегани. Чунки бугунда аниқ президент бўлаоладиган конкрет шахс кўринмаётир. Демак, президент бўладиган инсон кўпроқ жамоатчилик бирикмалари – партия ва харакатларни, бунинг орасида ҳудудий масштабдаги кучлар, миллий озчилик гуруҳлари ва бошқаларни ҳам ўз атрофига тўпалай олиши керак бўлади. Ҳали ҳамма нарса равшан бўлмагани боис, тарозидаги қайси тош оғир келишини ҳеч ким билмайди.\nЛекин биз жамиятимизга яна бир хавфни солувчи «маъмурий ресурс»га нега етарли баҳо бермаётирмиз?! Бунинг сабаби оддийгина. Реал рақобатга асосланган сайловлар жараёнида «маъмурий ресурс»нинг аҳамияти деярли йўққа чиқади. Жой-жойлардаги амалдорлар ўз ҳудудларида бошқа номзод ўтиб кетишини билган ҳолатида, юқоридан тайинланган номзодни сайлаттириш учун қўл остидагиларни сафарбар қилишга жураът қилмайдилар. Шунинг учун ҳокимият жиловини тутганлар жой-жойларда шамол эсишига боқиб, ўзлари учун ўнг келадиган ваъзиятларни пойлаб, кутиб турадилар.\nДемак биз жуда қизиқарли ва Қирғизистон тарихида янги бурилиш ясалиши мумкин бўлган йилга қадам қўяётирмиз. Биз анчайин хавфли ва шунинг бирла умидбахш йилга ўтмоқдамиз. Яхшиликка умид қиламизда, негаки жамиятимиз босиб ўтган давр ичида анчайин ўсди. Баланд- пастни кўрди. Бунинг натижаси келгуси сайловларда кўриниши керак.\n«Альянс-Пресс» агентлиги Қирғизистон Республикасидаги воқеалар ривожини жорий йилда яна ҳам кўпайиб бораётган ўқувчиларимиз учун мунтазам ёритиб борамиз. Биз билан бирга бўлинглар! Муҳтарам мухлисларимиз Янги йилингиз қутли бўлсин! Янги йилда янги истакларимиз амалга ошсин!


ЎзА - “Қўқон шамоли” тарихнинг аччиқ ҳақиқатлари ҳақида сўзлайди\n20.12.2019 Чоп этиш версияси\n“Қўқон шамоли” тарихнинг аччиқ ҳақиқатлари ҳақида сўзлайди\nАлишер Навоий номидаги киносаройда “ Ўзбеккино” миллий агентлиги буюртмасига биноан суратга олинган “Қўқон шамоли” тарихий-бадиий фильмининг тақдимоти ўтказилди.\n... Алишер Навоий номидаги киносарой томошабинлар билан гавжум. Фильм муҳитини гавдалантириш учун қурилган декорациялар, машҳур актёр ва актрисалар билан суратга тушиш учун яратилган махсус майдончаларда томошабинлар фильм ижодкорлари билан суратга тушди.\nКиносаройнинг иккинчи қаватида фильмда кийилган либослар тақдимоти бўлиб ўтди.\nКенг жамоатчилик, киношунослар, мутахассислар иштирокидаги тадбирни “ Ўзбеккино“ миллий агентлиги бош директори Фирдавс Абдухолиқов очиб берди. Фильмни суратга олиш жараёни ҳақида гапирди.\nФильм ижодкорлари таништирилди. Шундан сўнг картина кенг жамоатчиликка ҳавола этилди.\n“Қўқон шамоли” тарихий фильми “ Дилшоҳ медиа” киностудияси раҳбари, продюсер Маҳмуд Эркабоев ва режиссёр Дилмурод Масаидов томонидан суратга олинган. Унда Қўқон хонлигининг ХVIII аср охири – ХIХ аср бошларидаги ижтимоий-сиёсий муҳити, ўша давр чигалликлари, Алишер Навоий яратган Ҳирот адабий муҳитидан кейинги ҳодиса сифатида эътироф этилган Қўқон адабий муҳити ва Амирий тахаллуси билан ижод қилган Амир Умархон ҳамда унинг аёли, бетакрор шоира Нодирабегимнинг ҳаёти ёритилади. Фильмда Нодирабегим ролини ёш актриса Райҳон Асатова, Амир Умархон ролини Илҳом Бердиев, Олимхон ролини эса Бобур Йўлдошев ижро этган.\nБир ярим соатга яқин давом этган “Қўқон шамоли” томошабинларни яна бир бор ўтмиш саҳнасига олиб кирди. Қўқон хонлигининг XVIII аср охири – XIX аср бошларидаги ижтимоий-сиёсий ҳамда адабий муҳити, ўша давр чигалликлари каби тарихий жараёнлари ҳақида бохабар этади.\nЭслатиб ўтамиз, “Қўқон шамоли” тарихий фильмини 20 декабрдан юртимиз кинотеатрларида томоша қилиш мумкин.


Миршаблардан қочишга ҳожат қолмади « Ўзбекистон Халқ Ҳаракати\nМиршаблардан қочишга ҳожат қолмади\nБаҳром Жалолнинг шарофати билан ғанимлар назаридан ўчирилиб, нисбатан тинч камерага жойлаштирилди. Дақиқалар ўтган сайин бунинг таъсири яққол намоён бўлаётганди. У хатоларини обдан ўйлаб, тушган тузоғидан қутулиш учун тафаккур қилишга имкон туғилди. Бунақанги истаб-исталмаган шароит инсон ҳаётида камдан-кам ҳолларда пайдо бўлади. Шу кунгача кўрган кўргуликлари ва амалга оширган ишлари хусусида у шу пайтгача ўйлаб кўришга ҳаракат этиб кўрмаган эди.\nМиршаблар кўзидан яшириниш, бола-чақанинг ғам-ташвиши хоҳлаганида ҳам унга имкон бермасди. Авваллари эса миллатга хос майда-чуйдалар ва кераксиз нарсалар билан ўралашиш унинг ҳам умри мазмунига айланган эди. Мақсадсиз ва режасиз яшаш тўрт юз йиллик аросатдан унга ҳам мерос қолганди. Тўрт девор ичида ўтириб,бола-чақасини минг ўйласин, энди унинг қўлидан бир иш келмасди.\nМиршаблардан қочишга ҳожат қолмади. Уларнинг ўзлари, шам атрофидаги парвоналардек, уни кеча-кундуз асраб-авайлайдилар. Ухлаганида ҳам, устидан қуш учиб ўтмасин дея наззорадан мўралайдилар. Уларнинг “меҳрибонлик”ларини суъистимол этиш ношукурлик бўлади. Миршаблар кўксида ураётган юраги сингари унга яқин бўлиб қолдилар. Энди унинг хотири жам, асаблари жойида.\nДарҳақиқат, хаёл кенгликларида – кечиб ўтилган йўллардан орқага қараб юрадиган лаҳзалар етди. Айни чоқда, у қирқ олти йиллик умрнинг чанг босган ва хотирадан тамоман ўчган саҳифаларини титкилаш билан келажак сари ташланадиган қадамларга пойдевор қўядиган йўллар бошида турипди. Ҳаётнинг ўзиазалда сабоқ учун дастурлангач, не учун қийноқлардан, таҳқирлар ва зулмларданҳикмат қидирмаслик керак? Нима учун инсон депсинган ҳар бир тошидан хатоси ёзилган саҳифаларни варақламаслиги керак?!\n14 май, душанба. Тонг қушларнинг Яратганга ҳамд-санолар айтиб чуғурлашлари билан ҳамоҳанг оқарди. Одатдагидай, нонуштадан сўнг йўқлама бошланди. Йўқламадан ўтгач, маҳбуслар шконкаларга ўтириб, кечаги воқеаларни қайта-бошдан гапира бошладилар. Умуман олганда, камерадаги ҳаёт – битта кино филмни қайта-қайта сийқаси чиққунча томоша этишдай бир гап эди.\nБаҳром учун янгилик бугун хотини ва ўғиллари орқасидан озиқ-овқат ва зарурий буюмларни киритгани бўлди.\nКамерадошлари бузуқ пластинкага ўхшаб бир жойда айланаверсинлар, у энди режа бўйича ҳаракатланади. Мақсад сари йўлида собит қадамлайди. Улар билан давра қуриб, кўзларига боқиб турса ҳам, уларнинг сийқаси чиққан сўзларини қулоқлари эшитмайди, тутуриқсиз ҳаракатларини кўзлари кўрмайди, у улар учун жисман мавжуд эса-да, руҳан йўқ энди. Шундай қилмаса, у ўзини тафтиш қила олмайди, гуноҳлари ва хатоларини илғамайди. Пушаймон бўлмайди, тавба-таззару этмайди, дунёга қуруқ қўл билан келиб, қуруқ қўл билан кетади…\nУнинг бу ҳолати 31 май, пайшанбагача давом этди. Адвокати Шамшод Ҳотамов уни йўқлаб, Тоштурмага келган кунгача у ўзи билан ўзи олишди, ўзи билан ўзи уришди. Гоҳ қўли баланд келса, гоҳ енгилди, гоҳ қоқилса, гоҳ чув тушди. Шундай қилмаса, камерадошлари каби берилган имкониятни кўкка совурарди. Яратган олдида, миллат олдида у ўзини ҳеч қачон кечира олмасди…\nБиринчи китоб тугади.\n2009 йил. Тошкент.


Яман Арабистоннинг "Нажрон" аэропорти ва "Арамко" ширкатига ракеталар билан ҳужум қилди - Parstoday\nмай 13, 2021 13:34 Asia/Tashkent\nЯман қуролли кучлар матбуот котиби Яҳьё Сареъ\n"Ал-Масира" вебсайтининг хабарига кўра, Яман қуролли кучлари матбуот котиби Яҳьё Сареъ бугун эрталаб муштарак ушбу амалиёт еттита "Саъир" ва "Бадр" русумли баллистик ракеталар ва "Қосиф 2К" русумли бешта учувчисиз учоқлардан фойдаланиб амалга оширилди ва мўлжалланган нишонга бориб етди,-дея эълон қилди.\nЯман қуролли кучлар матбуот котибининг сўзларига кўра, бу амалиёт ушбу мамлакат халқини қамалга олиши ва унга қарши тажовузларни кучайтирилишига жавоб бериш учун Яман халқининг табиий ва қонуний ҳаққи йўлида амалга оширилди.\nЎтган якшанба куни ҳам Яман халқ қўмитаси ва армия учувчисиз учоқларининнг бўлинмалари Арабистоннинг жанубида жойлашган "Асир" вилоятидаги "Малик Холид" базасини нишонга олди.\nАрабистон Америка, БАА ва бошқа бир нечта мамлакатларнинг ҳимояси билан 2015 йил март ойидан бошлаб Яманга қарши ҳарбий тажовузини бошлади ва бу мамлакатни қуриқлик,денгиз ва ҳаводан муҳосирага олди. Яманда Арабистон ва иттифоқчиларининг уруш келтириб чиқаришида ҳозиргача 17 мингдан ортиқ яманликларнинг ҳалок бўлиши, ўнлаб мингг яманликларнинг тан жароҳати олиши ҳамда миллионлаб яманликларнинг оворагарчиликка юзмаюз бўлиши сабабига айланган.\nЯманда америкалик учувчисиз учоқ уриб туширилди (видео)


19:50 / 29.11.2017 | Zulayxo | 4361\nАссалому алайкум! Ҳурматли устозлар, бу йил ман Қуръон хатм қилиб раҳматли дўдажонимга бахшида этган эдим. Лекин эшитишимча қиз болани ва аёл кишиники етиб бормас экан. Эркак киши ўқиш керак экан. Манга сан фақат ўзин учун Қуръон хатм қигансан дейишди. Шу тўғрими?\nВа алайкум ассалом! Тўғри эмас. Аллоҳ таъоло “Наҳл” сурасида айтади:\n97. Эркакми, аёлми, ким мўмин бўлган ҳолида солиҳ амал қилса, уни пок, гўзал ҳаёт кечиртирамиз ва албатта, уларни қилиб юрган амалларининг энг гўзали баробарида ажр ила мукофотлармиз. Исломда инсон жинсига қараб мукофотланмайди. Насабига, мансаби ёки терисининг рангига қараб ҳам мукофотланмайди. Балки мукофотлашнинг бирдан-бир ўлчови иймон ва яхши амалдир. «Эркакми, аёлми, ким мўмин бўлган ҳолида солиҳ амал қилса...» Бир хил ишни эркак киши қилса, алоҳида мукофот, худди ўша ишни аёл киши қилса, унга эркакнинг мукофотидан озроқ мукофот бериш Исломда йўқ. Аллоҳнинг ҳузурида бандаларнинг ҳаммаси баробардир. Мўмин одам яхши амални, Исломни яхши тушунмайдиган баъзи кишилар ўйлаганларидек, фақат охират учун қилмайди. Балки иймонли кишининг яхши амали ўз фойдасини дастлаб бу дунёда кўрсатади. «...уни пок, гўзал ҳаёт кечиртирамиз...» Зотан, иймон тақозоси ила қилинадиган яхши амалларнинг барчаси бу дунёда яхши ҳаёт кечиришни таъминловчи воситадир. Албатта, мўмин кишининг яхши амалининг ҳақиқий мукофоти охиратда бўлади. Охиратда «...ва албатта, уларни қилиб юрган амалларининг энг гўзали баробарида ажр ила мукофотлармиз». Имом Аҳмад ибн Ҳанбал Анас ибн Молик розияллоҳу анҳудан ривоят қилган ҳадисда Набий соллаллоҳу алайҳи васаллам: «Албатта, Аллоҳ мўминга зулм қилмайди. Унга ҳар бир яхши иши учун бу дунёда бир нарса ато этилади. Охиратда эса савоб берилади. Кофир ҳам яхшиликларига яраша таомланади. Охиратга борганда эса яхшиликка савоб бўладиган нарсаси қолмайди», – деганлар.” ("Тафсири Ҳилол" китобидан). Валлоҳу аълам!


Қирғизлар ҳизбчиларни ўзбекчасига йўқотмоқчилар\n24 ноябр 2020, Тошкент вақти: 17:28\nҚирғизистон ҳуқуқ-тартибот идоралари ходимлари "Ҳизбут-Таҳрир" партиясига қарши ўзбек расмийлари олиб бораётган сиёсатни самарали, деб ҳисоблайдилар\nЎш шаҳар ички ишлар бошқармаси Ҳизбут-Таҳрирга қарши курашда Ўзбекистондан ўрнак олишни таклиф қилиб, Қирғизистон парламентига мурожаатнома йўллади.\nЎш шаҳар ички ишлар бошқармаси ходими Жанибек Сағинбаев мамлакат парламентига “Ҳизбут-Таҳрир” партиясига нисбатан кескин чоралар кўриш имконини берувчи қонун ишлаб чиқиш таклифи билан мурожаатнома юборилганини, мазкур қонунни ишлаб чиқишда қўшни Ўзбекистондан ўрнак олиш лозимлигини айтади.\n- Масалан, Ўзбекистонни олиб кўрайлик. Ўзбекистонда “ҳизбчиман” дегани учун қамоққа олиш имконини берадиган қонун бор. Бизда эса бундай қонунлар йўқ. Бундан эса Ҳизбут-Таҳрир вакиллари кенг фойдаланиб, мамлакатда эркин ҳаракатланмоқда. Шу сабабли биз вазирликка, парламентга қонуннинг кучайтирилишини сўраб мурожаат қилдик. Бироқ ҳалигача жавоб бўлмаяпти, - деди Жанибек Сағинбаев.\nМаҳаллий дин пешволари ҳам мазкур партия фаолиятига қарши кураш бўйича турли чораларни кўрмоқдалар. Ўш шаҳар қозиси Раҳматилло Қосимов Жума намозларида аҳолига турли диний оқимлар борасида маълумотлар берилаётганини, ота-оналар фарзандларининг Ҳизбут-Таҳрир, Акромия каби оқимларга қўшилмаслигини назорат қилишлари учун тушунтириш ишлари олиб борилаётганини айтади.\n- Идеология билан кураш олиб бораётганларга идеологик жавоб қайтариш керак. Биз мўмин-мусулмонларга Жумаъ кунлари, Ҳайит кунларида телевидение ва газеталар орқали ўшаларнинг олиб бораётган ишлари нотўғри эканини тушунтириш билан овора бўляпмиз. Диний идоралардан, Ўш шаҳар қозиятидан китоблар чиқардик. Биз одамларга: “Болаларингизни эҳтиёт қилинг, Ҳизбут-Таҳрирга бормасин, янги чиққан Аҳмадия оқимларига бормасин ва христиан даъватчи миссионерлари билан алоқада бўлмасин”, деб тушунтираяпмиз, - деди Раҳматилло Қосимов.\nЎш вилоят қозиси Суюн Қалиқов ёшларнинг турли диний оқимларга қўшилиб кетаётганига мамлакатда ишсизлик, аҳолининг ижтимоий аҳволи танглиги сабаб бўлмоқда, деб ҳисоблайди.\n- Турли диний оқимларнинг ортида катта-катта банклар, катта миқдордаги молия турибди. Менимча, одамлар бундай оқимларга тирикчиликнинг оғирлигидан, турмушда қийналганидан, пул топиш мақсдидагина қўшилмоқдалар - уларнинг бошқа мақсадлари йўқ. Тан олиш керакки, мамлакат жанубида турли диний оқимлар кўпайиб кетди, уларнинг сафига қўшилаётган ёшлар ҳам кўп. Бироқ Ҳизбут-Таҳрир, Акромия каби оқимларнинг мақсадлари яхшилик эмас. Улар мусулмонлар орасида низо чиқариш, мусулмонларнинг орасини бузишга ҳаракат қиладилар, - деди Суюн Қалиқов.\nБироқ “Ҳизбут-Таҳрир” партияси вакиллари расмийларнинг сўзларига рад этадилар. Партия аъзоларидан Аюбхон исмли йигит жамиятда беқарорлик пайдо қилишдан Ҳизбут-Таҳрир манфаатдор эмаслигини айтади.\n- Сиёсий дестаблизация Ҳизбут-Таҳрирнинг фойдасига ишламайди. Қирғизистондаги нотинчлик бизга фойда келтирмайди. Биз унчалик заифмасмизки, нотинчликлардан фойдаланадиган. Агар биз нотинчликдан фойдаланадиган бўлсак, шу орада биз ўзимизни кўрсатар эдик. Улар ўйлаганидек, Ҳизбут-Таҳрир Қирғизистон учун ҳеч қандай хавф-хатар солмайди, - деди Аюбхон.\nЎшлик мустақил кузатувчи Ғанижон Холматов эса ҳуқуқ-тартибот ходимлари ва Ҳизбут- Таҳрир ўртасидаги “сичқон-мушук” ўйинидан иккала тараф ҳам манфаатдор, деб ҳисоблайди.\n- Ҳизбут-Таҳрирнинг тарихи ўрганилмаяпти. “Бу партия бизга нима учун кириб қолди, нима учун ҳозир муайян муваффақиятларга эришаяпти, бу қандай даф қилиниши мумкин, унга қандай тўсиқлар қўйилиши мумкин?” деган масала ҳалигача илмий асосга қўйилган эмас. Демак, кимларгадир - давлат тарафидагиларга ҳам, ҳизбчиларга ҳам – мана шу ҳозирги жараён жуда қулай шекилли. Булар ўз фаолиятини албатта маълум бир муддат ичида кўрсатиб туриши керак, куч ишлатар тузилмалар эса буларни таъқиб қилиши керак. Ўз-ўзидан уларнинг устидан маълум бир даражада фойдаланиш, иқтисодий манфаатлар, коррупцион манфаатлар ҳам бор экани билиниб қоляпти, - деди Ғанижон Холматов.


Илм-фан билан шуғулланиш ижодий тасаввурни буткул ўзгартиради. Олимлар тадқиқот мавзуларини эркин танлаш имконига эга. Ўз илмий фаолиятини истаган томонга йўналтириш ижодий кўтаринкилик бахш этиши билан бирга, чуқр фикрлашни, ўз қарорларига масъул бўлишни ҳам талаб этади.\nЁшлар илм-фан билан шуғулланиш истагида бўлган заҳоти, бу йўлнинг машаққатлари ҳақида баҳс бошланиши аниқ. Ҳали салмоқли қадам қўйиб улгурмаган иштиёқмандга қийинчиликлар ҳақида гапирилади. Бироқ, мақсади дадил, илмга меҳри бўлак инсон учун бу тўсиқлар ҳалал берармикан.Керак бўлса, у бутун умрини шарафли касбга бахшида этишга тайёр. Ўзбекистон Миллий университетида фаолият олиб бораётган ёш олимлар ҳам танлаган йўлида собит ва бундан чексиз фахрланишади.\nЖахонгир Хаққулов,Физика факультети Яримўтказгичлар ва полимерлар физикаси кафедраси таянч докторанти\nЖахонгир Хаққулов 1988 йил 19 октябрь куни Сурхондарё вилояти Денов туманида зиёлилар оиласида туғилган. 2009 йили Ўзбекистон Миллий университетига грант асосида ўқишга қабул қилинган. У 2013 йилда битирув малакавий ишини аъло даражада бажарди. Бакалавр босқичини тугатиб, Мирзо Улуғбек номидаги Ўзбекистон Миллий Университети физика факультети (Полимерлар физикаси) мутахассислиги бўйича магистратура босқичида ўқишга кирган. 2015 йилдан Тошкент тўқимачилик ва енгил саноати институтида физика фани ўқитувчиси бўлиб ишлади.\n2016-2018 йилларда Ўзбекистон Миллий университети физика факультетида “Тиш имплантатларига биофаол қават қопловчи қурилма яратиш” мавзусидаги ёш олимлар илмий лойиҳасининг бевосита раҳбари сифатида илмий изланишлар олиб борди ва лойиҳани аъло даражада бажарди.\nУ ўқув режалари ва дастурларни тайёрлашда, ўқув ва услубий машғулотларни юқори касбий маҳоратда ўтказишда талабаларни ўқув режаси дастурини тўлиқ ва самарали ўзлаштиришини таъминлашда, уларни билим ва малакаларини баҳолашда талабчан ва қаътиятлилик билан ёндашган.\n2018 йилдан ҳозирга қадар ЎзМУ Физика факультети 01.04.06- Полимерлар физикаси ихтисослиги бўйича таянч докторантурада илмий раҳбари – физика фанлари доктори, профессор А.А.Холмуминов билан биргаликда “Полимер нанокомпозитларни углеродли структуралар воситасида шакллантиришнинг физик хусусиятлари” мавзусида илмий-тадқиқот ишларини олиб бормоқда.\nИон электролизи усули ёрдамида тиш имплантатлари сиртида биофаол қопламлар ҳосил қилиш учун биологик фаол моддалар фосфат, кальций, мис, олтин, никель ионлари, шунингдек, макроионлар, хитозан, фиброин ва бошқалар. Электродларга бериладиган доимий ток диапазони (0,1 – 10 mА), шунингдек, ҳароратнинг (30 – 70 0С), биофаол моддаларнинг эритмалари ва аралашмаларининг концентрациялари (0,1 – 10 %), электролиз вақтининг (1 - 20 соат) диапазонларда бўлиши белгилаган. Имплантатлар сиртининг ғадирлиги, уларни микроўлчамларда бўлиши юқори самарали электролиз ўтказиш ва қопламаларни биофаол моддалар билан қоплашда ўта муҳим деб топилган.\nУ ҳозирда илмий ғояларини cтомотология соҳасига татбиқ қилиш бўйича илмий синовлар олиб бормоқда. Унинг шу пайтгача 20 дан ортиқ, шу жумладан, 2 та халқаро ва 4 та республика миқиёсидаги журналларда мақола ва тезислари чоп этилди. Шу билан бир қаторда республика конференцияларида ўз маърузалари билан фаол қатнашиб келмоқда.\nҲозирги кунда А.А.Холмуминов раҳбарлигида Ф-А-2018-033 “Табиий ипак ва пахта чиқиндиларидан нанотолали наноғовакли материаллар олишнинг электроспиннинг усулини такомиллаштириш” мавзусидаги лойиҳасини бажаришда ўз илмий салоҳиятини намойиш этмоқда.\nУниверситет илмий – тадқиқот бўлими


ҲАМШИРАЛАР – СПОРТ МУСОБАҚАЛАРИДА\nСўнгги янгиликлар 13.05.2019 129\n12 май – Халқаро ҳамширалар куни муносабати билан Қарши шаҳрида “Балли, ҳамширалар!” спорт, маданий-маърифий тадбири ўтказилди.\nВилоят ҳокимлиги, соғлиқни сақлаш, жисмоний тарбия ва спорт бошқармалари ҳамкорлигида ўтказилган тадбирда тиббиёт муассасаларида фаолият олиб бораётган 120 нафардан зиёд ўрта тиббиёт ходимлари иштирок этди.\n- Тадбирдан мақсадҳамширалар ўртасида соғлом турмуш тарзи ва спорт билан шуғулланишни оммалаштиришдан иборат, - дейди вилоят соғлиқни сақлаш бошқармаси бош ҳамшираси Елена Парембо. – Мусобақага эса фаол ҳамда 5 йиллик иш стажига эга ходимлар танлаб олинди.\nИштирокчилар турли спорт машғулотларини бажариш маҳоратига кўра баҳолаб борилди. Якунда биринчи ўрин вилоят юқумли касалликлар шифохонаси, иккинчи ўрин вилоят асаб-руҳий касалликлар диспансери ва 3-ўрин вилоят болалар кўп тармоқли тиббиёт маркази жамоаларига насиб этди.\nИштирокчилар фахрий ёрлиқ ва эсдалик совғалари билан тақдирланди.\nШу куни нафақадаги ва уйда ётиб қолган ҳамширалар ҳолидан хабар олиниб, уларга совға-саломлар улашилди.


Фалькаодан Шевченкогача. Англияда порлай олмаган юлдузлар (фото) - Daryo\n10:01, 15.05.2020 24412\nФалькаодан Шевченкогача. Англияда порлай олмаган юлдузлар (фото)\nАйрим инглиз футболи мухлислари ҳақиқий, дунё даражасидаги юлдуз мақомига фақат Англия Премьер Лигаси – дунёнинг энг яхши футбол лигасида ўйнаш орқалигина эришиш мумкин деб ҳисоблайди. Месси, Иньеста ва бошқа қолган футбол даҳолари ҳам аслида ёмон ҳаракат қилмайди, бироқ улар ўзларининг қадрдон жамоаларида шу даражада қулай ўрнашиб олганки, бошқа бирор клубга ўтиш ҳақида ўйлаб ҳам кўрмайди. Бундан фарқли ўлароқ, Криштиану Роналду ва Тьерри Анри деярли ҳамма жойда ўйнашга қодир эканликларини исботлади. Бу уларни қолганлардан устун қўядими? Асло йўқ. Аммо бу улар учун ўтиб бўлмайдиган тўсиқлар йўқлигини амалда исботлайди.\nҚуйида эса қандайдир сабабларга кўра, инглиз мухлисларининг ҳафсаласини пир қилган футболчилар тўғрисида сўз боради.\nКимдир Куадрадони ҳеч қачон катта юлдуз бўлмаган деб айтиши мумкин, лекин тан олиш лозимки, у ҳар қандай жамоани ҳам кучайтира олади. Бунинг ўрнига эса Куадрадо Моуриньонинг ҳафсаласини пир қилди. А Серия учун яратилган колумбиялик футболчи «Челси» сафида атиги 15 марта кўриниш берган, холос.\nСавич АПЛдан кетиши биланоқ жуда яхши ўйнай бошлади. Ўшанда(«Манчестер Сити») унинг иқтидорига етарлича баҳо берилмаганди. Ҳозирда «Атлетико»нинг асосий ўйинчиларидан бири Англияда бор-йўғи 20 та ўйин ўтказганди.\nШукернинг ёшини ҳисобга олиб, унинг «Арсенал»да ўтказган вақтини «кечирса» бўлади, боиси хорватиялик футболчи ўттиз ёшдан ошгач АПЛга кўчиб ўтганди. Тўғри, 39 та ўйинда 11 та гол ёмон натижа эмас. Аммо Жаҳон чемпионатининг (1998 йилги) «Олтин буца» совринини қўлга киритган ва «Реал»нинг собиқ юлдузидан кўпроқ нарса кутилганди.\n1995 йилги «Олтин тўп» соҳиби «Стемфорд Бриж»га келганида аввалги Веадан асар ҳам йўқ эди. Унинг Англия Кубогида қаҳрамонлик кўрсатгани ва 15 та учрашувда бешта гол киритгани ҳам мухлис-у мутахассислар кутган натижаси эмас эди.\nФернандо Морьентес Веа ёки Шукердан яхшироқ футболчи бўлганми? Йўқ. Аммо испаниялик собиқ ҳужумчининг муваффақиятини оқлаш сабаблари камроқ. У «Ливерпуль» сафида 60 та ўйинда атиги 12 та гол уради. Бу Чемпионлар Лигаси финалида ўз номига гол ёздириб қўйган ва Испания терма жамоаси таркибида 47 та беллашувда майдонга тушган футболчи учун даҳшатли натижа эди.\nБир вақтлар иқтидорига юқори баҳо берилган ва бир неча маротаба ишончни оқламаган португалиялик ярим ҳимоячи Англияга келган вақти фаолиятининг чўққисига чиққанди. Унинг сўнгги жамоалари «Барселона» ва «Интер» эди. У «Челси»га Евро–2008 да гол муаллифи сифатида келганди, холос. Натижа? Голлар ва ассистларсиз тўртта ўйин!\nШубҳасиз, 2010 йилнинг энг яхши ўнг қанот ҳимоячиси бўлган Майкон «Манчестер Сити» мухлислари кутган ўйинчи эди. Аммо у 2012 йилда Англияда ўйнай бошлагач, худди алмаштириб қўйилгандек таассурот уйғотарди – бир йилда 13 та ўйин. Шундан сўнг «шаҳарликлар» унга тезда чиқиш эшикларини кўрсатиб қўйди.\nОчиғи, «Ювентус» ва «Милан» сафларида ҳам унчалик ёрқин ўйинлари билан ёдда қолмаган Игуаиндан ўзгача сермаҳсуллик кутилмаганди. «Челси» таркибида 19 ўйинда бешта гол урди, холос.\nЎсмир бўлгани ва бор-йўғи 23 мартагина майдонга тушгани учун Пикени ориқча «койиш»нинг ҳожати йўқ. «Барса»нинг ажралмас қисмига айланган ўйинчи Англия («Манчестер Юнайтед»)да нега бунчалик муваффақиятсизликка учраганининг сабабини айтиш мушкул, эҳтимол ўшанда қўпол ўйин услуби унга бегона бўлгандир.\nКўплаб ҳужумчилар Англияга юлдуз бўлиш умидида ташриф буюради, аммо тажовузкор ўйинлардан қўрқиб «қочиб» қоладиганлари ҳам йўқ эмас. Форлан ҳам бунга яққол мисол бўла олади. «Манчестер Юнайтед» сафида 63 ўйин ўтказиб, 10 та гол урган. Аммо шундан кейин у иккита «Олтин бутса» ва Жаҳон кубогининг «Олтин тўп»ига лойиқ кўрилди.\nАгар «Манчестер Сити» Боатенгнинг уни ҳимоянинг марказига қўйиш ҳақидаги талабларини тинглаганида ва унга жамоага мослашиш учун яна бир йил муҳлат берганида, «Сити» мухлислари хурсанд бўларди. Аммо бўлажак Жаҳон чемпионини 16 та ўйиндан сўнг, қўйиб юборишга қарор қилинди. Ким билибди, дейсиз? Унинг Жаҳон чемпиони бўлишини!\nМундиал ғолиби машҳур Швайни Германиянинг ғалабасидан бир йил ўтиб «Манчестер Юнайтед» билан шартнома имзолайди, аммо бундестим етакчисини Англияда таниб бўлмасди. Кўпчилик буни Моуриньонинг келиши билан боғлайди, аммо унгача ҳам Швайнштайгер самарадорлик уёқда турсин, ўйини билан ҳам мақтана олмаётганди.\n«Олтин тўп»га даъвогарлик қилмаган, аммо «Реал» ва Бразилия терма жамоасининг юлдузи бўлган Робиньони «Сити» бўлажак етакчи сифатида кўради. Бунинг ўрнига эса Робиньо ўйинларни асосан захира ўриндиғидан кузатади ва камдан кам ҳоллардагина майдонда пайдо бўлади. Шунга қарамай дебют мавсумида 15 та гол уришга муваффақ бўлади. Рўйхатдаги бошқа футболчилар билан солиштирилганда анча яхши натижа.\nДи Мариянинг «Манчестер Юнайтед»да ўтказган вақтидан афсусланиши ҳаммага аён бўлса керак. Жамоа мухлислари ҳам у ҳақида унчалик ёрқин хотираларга эга эмас. Катта ниятлар билан харид қилинган аргентиналик футболчи бир мавсум давомида 3 та гол ва 10 та ассистни қайд этди.\nФалькао англиялик мухлисларини икки марта хафа қилган, дастлаб «Манчестер Юнайтед»да кейинчалик эса «Челси»да. Туманли Альбионга келишидан атиги икки йил аввал у «Олтин тўп»га даъвогар футболчилар орасида эди ва дунёнинг энг яхши ҳужумчиларидан бири ҳисобланарди. «Олд Траффорд»да эса у тўрттадан кўп гол ура олмади.\n«Олтин тўп»соҳиби, Европанинг энг яхши ҳужумчиларидан бири бўлган Шева «Челси»нинг том маънодаги юлдузига айланиши керак эди, аммо бунинг ўрнига у клубнинг энг қимматга тушган хатоларидан бирига айланди. Ўша вақтга келиб, Роман Абрамовичнинг клуби бир неча йиллардан бери украиналик футболчини жамоага жалб қилишга ҳаракат қилар ва охир оқибат бунга эришганди. Мухлислар бундан ниҳоятда хурсанд бўлишганди. Бунга асослар бор эди, шунчаки, ҳужум чизиғида Шевченко ва Дрогба жуфтлигини тасаввур қилишнинг ўзи етарли бўлган!\nАммо ҳаммаси режалаштирилганидек бўлмади. Шевченко ўтказган 48 учрашувида бор-йўғи тўққизта гол урди. Бу Киевнинг «Динамо»си ва «Милан» афсонасининг Англиядаги натижаси эди.\n22:21, 28.05.2020 104820\n22:25, 14.06.2020 67446\n13:39, 14.06.2020 44146\n17:00 Бугун 297\n16:59 Бугун 430\n16:42 Бугун 965\n16:26 Бугун 1671\n19:35, 29.09.2020 114470\n11:45, 30.09.2020 107154\n22:27, 29.09.2020 100271\n13:57, 30.09.2020 92850


Аёлнинг 3 муаммоси | erkak.uz\nЭр-хотин\t 01/05/2016 0 Sayt admini\n2. Аёл қадрини билмаса, ҳеч қайси эркак уни қадрлай олмайди. Литвакнинг айтишича, турмуш қуришдан олдин аёл ҳам, эркак ҳам аввало ўз қадрини била олган бўлиши лозим. Ўзбек оилаларида туғилган қизнинг қадри жуда паст бўлади. «Қиз туғилибди», деб, нолийдиган, қизни камситиб катта қиладиган ота-оналар жуда кўп. Бундай оилада катта бўлган қиз ўзини қадрини билмайди. Эр уни сўкса ҳам, урса ҳам, мен шунга лойиқман деб ўйлайди. Чидашни афзал кўради. Тўғри, ажрашиш билан муаммо ҳал бўлмайди. Чунки бундай аёллар ажрашгани билан кейин эрга тега олмайди, теккан тақдирда ҳам яна камситилади. Чунки у ҳали ўзини қадрлашни билмайди. Ажрашиш ҳам керак эмас, чидаш ҳам мумкин эмас. Аёл ўзини сева билиши лозим. Эрининг сўкишию, қўл кўтаришларига чек қўйиш йўлини излаши керак. Бунга оддий ҳолдек, ҳамманинг эри шундай деб, қараши нотўғри.\nУ ҳолда «Ичманг», «Юрманг» деб эрига ким айта олар экан? Айта олган тақдирда ҳам ким унга қулоқ солар экан? Қадди ростланган аёл! Ҳурматга сазовор аёл. Боши эгилган, ўзини супургидек ҳис этадиган, ота-онасидан ёшлигида кўплаб камситишлар олган аёл эмас. Эркак ёнида ўзига ишонган, кўзлари чақнаб турган, руҳан кучли аёлни кўрса, уни ҳурмат қила олади.


21:00 / 19.07.2021 1441 pdf Ўқиш режими + -\nАллоҳу акбар ‒ Аллоҳ энг улуғ Зотдир.\nБирор байрам ёки хурсандчилик билан кимнидир табриклаш, муборак, шодлик бахш этган кун билан бировни қутлаш инсоний табиат тақозо қиладиган хислатлардан ҳисобланади. Хафачилик ва хурсандчилик дамларда яқинларни эслаш, улар билан мулоқот қилишга интилиш табиий истаклардандир. Ислом соф табиат дини бўлгани учун бу каби туйғуларни ҳурмат қилади ва бу маънода майдонни кенг олади. Айрим кишиларнинг ҳар ишда махсус шаръий насс ‒ далил исташи эса дин фиқҳидан бехабарликдан бошқа нарса эмас.\nИслом шариатининг табиати ва мақсадларини билган одам ҳайит, жума кунлари билан табриклашда кароҳият кўрмайди. Бироқ, шу ҳақда ҳам бирор шаръий далил бўлса, янада яхши, қалб таскинига сабаб бўлиши табиий. Ана шу эътибордан ушбу муборак соатларда қуйидаги сатрлар қораланиб, эътиборингизга ҳавола этилмоқдаки, айрим кишиларнинг қалбдаги шубҳаларига шифо, бошқаларнинг хотирига қувват бахш этса, ажаб эмас.\nИсломда йилнинг икки куни ҳайит ўлароқ мусулмонлар учун байрам қилиб берилган. Ҳар икки байрам ҳам Исломнинг рукни бўлган ибодатлар ‒ рўза ва ҳаж билан боғлиқ. Бу кунлар Аллоҳ таолонинг фазлу мағфирати ва эзгу амалларга, ибодату зикрга тўла бўлиши билан ҳам қутлуғдир. Энг муҳими ‒ бу кунларни Аллоҳ таолонинг ўзи бандалари учун байрам қилиб берган. Шу боис, ушбу кунлар билан табриклаш шариатда ҳам мақбул ва марғуб амаллардан саналади. Қутлов ийд куни бўладими ёки ундан олдин ё кейинги куни бўладими, фарқи йўқ. Муҳими шу кунларда бўлиши ва мазмунан тўғри ифода этилиши лозим.\nИбн Ақийл ийд билан табриклаш ҳақида бир қатор ҳадис ва асарлар нақл қилади. Жумладан, қуйидагиларни эслаш мумкин:\nМуҳаммад ибн Зиёд айтади: «Абу Умома розияллоҳу анҳу ҳамда Набий соллаллоҳу алайҳи ва салламнинг бошқа саҳобалари билан бирга бўлдим. Улар ҳайитдан қайтганда бир‑бирларига: «Аллоҳ биздан ҳам, сиздан ҳам қабул қилсин», дейишар эди».\nИмом Аҳмад ибн Ҳанбал: «Бу ҳадиснинг санади жуда ҳам яхши», дейди. У киши айни мавзуда берилган саволга: «Ҳечқиси йўқ, жоиз иш», деб айтган.\nАлий ибн Собит айтади: «Молик ибн Анасдан ушбу одат хусусида ўттиз беш йилдан бери сўрайман. У: «Мадинада бу урф ҳозиргача давом этиб келмоқда», дейди.\nИмом Байҳақий Холид ибн Маъдондан ривоят қилади:\n«Ҳайит куни Восила ибн Асқаъни учратиб қолиб: «Аллоҳ биздан ҳам, сиздан ҳам амалларни қабул айласин», дедим. Шунда у: «Ҳа, Аллоҳ биздан ҳам, сиздан ҳам амалларни қабул айласин», деб туриб: «Ҳайит куни Расулуллоҳ соллаллоҳу алайҳи ва салламни учратиб қолдим ва: «Аллоҳ биздан ҳам, сиздан ҳам амалларни қабул айласин», дедим. Шунда у зот: «Ҳа, Аллоҳ биздан ҳам, сиздан ҳам амалларни қабул айласин», дедилар», деб айтди».\nҲайит билан табриклашнинг шариатга мувофиқ эканинига уламоларимиз Каъб ибн Молик розияллоҳу анҳунинг ҳикоясидан ҳам далил келтирадилар. Ўшанда Табук ғазотига чиқмай, кейин афсус қилиб, кечирим сўраган Каъб ибн Молик розияллоҳу анҳунинг тавбаси қабул бўлгани ҳақида оят нозил бўлганида Талҳа ибн Убайдуллоҳ розияллоҳу анҳу Каъб ибн Моликни тавбаси қабул бўлгани билан қутлайди. Бу эса уни гуноҳлари кечирилгани билан табриклаш деганидир. Арафа, ҳайит кунлари бандаларнинг гуноҳлари кечириладиган кун бўлгани учун ҳам бу кунларни хурсандчилик билан кутиб, табриклар билан олқишлаш яхши ишлардан саналади.\nМусулмон киши биродарини ҳайит билан қутлар экан, уни ушбу куннинг баракотига етишгани, иншооллоҳ, гуноҳлари кечирилгани, Аллоҳ баракотли қилган куннинг хурсандчилиги учун муборакбод этган бўлади. Шу билан бирга, ҳайит билан табриклашда Аллоҳ таолонинг нишоналарини улуғлаш, ундан шодланиш мазмуни ҳам борки, бу ҳам улуғ савобли ишлардан, фазилатли амаллардан саналади. Аллоҳ таоло Қуръони Каримда: «Ким Аллоҳнинг шиорларини улуғласа, бу қалбларнинг тақвосидандир», дея марҳамат этади. Ҳайит билан табриклашда ушбу маъно ҳам борлиги алоҳида эътиборга моликдир.\nТабрик ва тилакларни изҳор қилишда замонавий имкониятлардан фойдаланилиш ҳам мумкин. Масалан, телефон қилиш ёки телефонда мактуб жўнатиш, ижтимоий тармоқлар, электрон почталар орқали ёзишмалар қилиш каби.\nХулоса қилиб айтганда, ҳайит куни мусулмонлар бир‑бирларини табриклаб, ҳақларига дуолар қилишлари мустаҳабдир. Бунда ушбу мақсадга хизмат қиладиган турли хил сўз ва ибораларни ишлатиш мумкин. «Аллоҳ сизу биздан яхши амалу дуоларни қабул қилсин», «Ҳайтингиз муборак бўлсин», яъни кўп манфаатли ўтсин, «Ҳайтингиз мақбул бўлсин» каби гўзал тилакларни изҳор қилиш айни муддаодир.\nТабрик ортиқча такаллуф ва носамимий тилаклардан холи бўлиши, мазмуни ояту ҳадисларга мувофиқ келиши даркор. Бу борада жуда ғулувга кетиб, вақтни ортиқча зое қилиш, бировни малоллантириш ҳам яхши эмас. Мақсад ҳосил бўлса, бас. Бунда барча ишларда табрик қабул қилувчи тарафнинг хурсандчилиги, кўнгли кўтарилиши асосий мезон ҳисобланади.\nТабриклаш маҳбуб амал саналса, табрикка жавоб қайтариш саломга алик олиш каби янада таъкидланган ишдир. Шу боис, табрикларга жавоб қилишга имкон қадар қунт қилиш лозим. Бордию, биров қайсидир сабаблар туфайли табрикингизга жавоб қайтара олмаса, ранжишга, ёмон гумонга бориб, гина қилишга ўрин йўқ. Сиз бир савобли ишни қилиб, савобни олдингиз, саломингизга фаришталар алик олади, жавоб бериш эса аввало ҳар кимнинг ўзи учун аҳмиятлидир. Яхишилк қилдингизми, охиригача қилинг: яхши гумонда бўлинг!\nТабрик йўллашда ва унга жавоб қайтаришда салом‑алик иштирок этиши матлубдир. Мактубда келган саломга оғзаки алик олиш ҳам вожибни соқит қилса‑да, салом берган тарафнинг хотири эътиборидан аликни ёзма равишда тақдим қилиш керак. Зеро, қадимги фуқаҳоларимиз аввалда одатан хатдаги саломни ўқиган киши ўша заҳоти унга алик олгани ва жавоб мактуб қайтиб етиб бориши учун кўп муддат талаб қилингани эътиборидан мактубдаги саломга оғзаки аликни кифоя қилади деб айтган бўлсалар‑да, бугунги воситаларда ҳолат тамоман бошқа, деярли жонли мулоқотдек бўлиб қолгани учун ёзишмаларда аликни ҳам ёзма бериш талаб қилинади.\nТабрик ва салом‑аликлар тайёр расмлаштирилган ёзувларда бўладими, белги билан бўладими, фарқи йўқ, маънони тўлиқ ифода қилса, уни тўғри қабул қилиш керак. Кимдир вақти зиқилигидан, кимдир соғлиги ёки бошқа сабабдан бу каби қулайликлардан фойдаланса, буни оғир олмаслик, бағрикенглик билан қабул этиш лозим. Мусулмоннинг вақти сиз учун ҳам қадрли бўлиши айни олийжанобликдир.\nАллоҳ таоло бу йилги Қурбон ҳайтини барчаларингизга муборак айласин ва қиладиган қурбонликлару яхши амалларингизни, дуою такбирларингиз Ўзи ҳусни қабул этсин.\nАллоҳу акбар ‒ Уллоҳ энг улуғ Зотдир.\nҲайит оқшомидаги дуоларингиздан умидвор\nАввалги ва кейинги гуноҳларингиз кечирилишини истайсизми?\n09:00 / 19.07.2021 1321\n09:19 / 20.07.2021 1722\nРукнлар масаласи ва ҳаж вожиблари\nҲаж маълум ойлардир. Кимки уларда ўзига ҳажни фарз қилса, ҳажда шаҳвоний нарсалар, фисқ ва жанжал йўқдир. Нима яхшилик қилсангиз, Аллоҳ уни билади. давоми...\n1722 09:19 / 20.07.2021\nАРАФОТДА ТУРИШАрафотда ҳажнинг асосий аркони адо этилади. Арабча «арафот» сўзи луғатда «билиш, таниш» маъноларини билдиради. Макканинг жанубишарқий қисмидаги, давоми...\n4008 18:16 / 23.08.2017\nҲожилар ҳаж қилиш асносида ғусл қилишлари суннат бўлган ўринлари ўнта 10 бўлиб, бунга ҳожилар амал қилишлари керак бўлади. Улар оддий покланиш ndash чўмилиш бўлиб, давоми...\n2380 05:00 / 16.01.2017


Биз ўз фаолиятимизда нафақат ГОСТ, СНиПлар ва санитар-эпидемиологик меъёрлар, Меҳнат кодексида акс этган миллий қонунчилик талабларидан, балки OHSAS 18000 халқаро меҳнат хавфсизлиги меърларидан ҳам келиб чиқамиз. Техник хавфсизлик меъёрларига амал қилган ҳолда биз бошланғич босқичларда ҳам профессионал, тажрибали ва масъулиятли субпудратчиларни ёллаган ва жалб қилган ҳолда меҳнат таваккалчиликларини минималлаштиришга имкон берувчи лойиҳани юқори малакали бошқаришга ҳам таянамиз.\nЛойиҳаларни амалга оширишда биз комплекс меҳнат хавфсизлигини таъминлаймиз. Бунга\nмажбурий тиббий назоратдан ўтиш;\nишлаб чиқариш ва қурилиш ишлари ва ускуналарни эксплуатация қилишда меҳнат хавфсизлиги қоидаларига амал қилиш;\nсанитария-эпидемиология назорати маъёрларига амал қилиш;\nёнғин хавфсизлиги меъёрларига риоя қилиш;\nиш жойларини доимий аудит ва аттестациядан ўтказиш;\nлойиҳани амалга оширишнинг ҳар бир босқичида таваккалчиликларни (хавфларни) баҳолаш кабилар киради.\nIndustrialSystems&Solutions компанияси лойиҳани қисқа муддатларда ва юқори сифат билан амалга оширишга кафолат беради.\nIndustrialSystems&Solutions ўз фаолиятида ўз ишининг ҳал қилувчи принципи бўлган амалга оширилаётган ишларнинг юқори сифатини таъминлаш тамойилига асосланади. Бунинг учун компаниямиз мутахассислари ҳар бир лойиҳа учун техник ишлаб чиқариш талаблари ҳамда техник вазифани ҳисобга олган ҳолда сифатни таъминлашга йўналтирилган комплекс тадбирларни ишлаб чиқадилар. Ушбу тадбирлар лойиҳанинг барча ўзига хос талаблари, уларни бажаришдаги ўзига хосликлар, натижаларга эришишни назорат қилиш бўйича талаблар, шунингдек, буюртмачи билан якуний натижаларни баҳолаш ва буюртмачининг қониқиш даражасини аниқлаштириш мақсадларида ишлаб чиқилаётган ўзаро ҳамкорлик (алоқа) услубларини ўз ичига олади.\nБизнинг асосий мақсадимиз — буюртмачилар умидларини оқлашдир. Бизни танлаган ҳолда сиз ўз техник ва бошқарув уқувларини доимий равишда такомиллаштиришга интилувчи профессионаллар жамоасини танлайсиз. Бу ҳар қандай лойиҳада буюртмачининг зарур талаб ва истакларини қондиришни билдиради. Бундай ёндашув узоқ муддатли муносабатлар, ишонч уйғотувчи, етакчи ўринларни эгаллаш ва бекамукўст нуфузини сақлаб қолиш кабиларникўзлаган ўзаро манфаатларга амал қилишни англатади.


ZiyoNET › Иқтидорли ёшлар › Одилов Орифжон Одилжон ўғли\nФамилия, исм-шарифи: Одилов Орифжон Одилжон ўғли\nТуғилган йили, куни ва жойи: 19.05.1992 йил, Наманган шаҳри.\nТаълим олган мактаби: Наманган шаҳар Саъдий Шерозий номидаги 20-сонли умумтаълим мактаби\nТаҳсил олаётган олий таълим муассасаси: Абдулла Ўодирий номидаги Жиззах Давлат педагогика институти.\nФаолият йўналиши: Адабиётшунослик.\nХалқаро тадбирларда иштироки: 2014 йил, февраль. Россия Федерацияси, Москва. Замонавий дунёда филология ва лингвистика илмий анжумани.\nЭришган натижалари: 2014 йил Журналистлар ижодий уюшмасининг “Йилнинг энг фаол ёш журналисти” танлови. II даражали диплом. 2015 йил Олий ва ўрта махсус таълим вазирлигининг буйруғига асосан Навоий номидаги давлат стипендияси соҳиби.\nТаржимаи ҳол: Одилов Орифжон Одилон ўғли 1992 йил 19 майда Наманган шаҳрида зиёли оиласида туғилган. 1999-2008 - йилларда Наманган шаҳридаги 20-сонли умумтаълим мактабида, 2008-2011-йилларда Адлия вазирлиги қошидаги Наманган юридик коллежида таълим олганман.\nМеҳнат фаолиятини 2009 йилда Наманган вилояти Поп тумани “Интизор-И.Т.М.” КТХФда электрон ҳисоблаш машиналари оператори лавозимидан бошлаб 2011-2012-йилларда мазкур фирмада ҳуқуқшунос лавозимида фаолият юритди.\n2012-йилда Абдулла Қодирий номидаги Жиззах давлат педагогика институтининг Ўзбек тили ва адабиёти йўналишига ўқишга кирди.\nОлийгоҳда таҳсил билан биргаликда 2013 йил февраль ойидан институт муассислигида нашр этиладиган “Зиё чашмаси” газетасига катта техник муҳаррир лавозимида иш бошлади. Бу йилларда “Огоҳ бўлинг - интернет!”, “Оила - муқаддас қўрғон”, “Оммавий маданият - миллий қадриятларга тажовуз”, “Мисраларда йиғлаган шоир”, “Эҳтиром” каби долзарб мавзулардаги публицистик мақолалари, “Буғдойзор”, “Муаллим”, “Орият”, “Лапалисс англаган ҳақиқат”, “Ўзга сайёралик”, “Бургутнинг сўнгги нидоси” каби ҳикоялари чоп қилинган. Журналистика соҳасидаги ишлари учун 2014 йилда Ўзбекистон журналистлари ижодий уюшмасининг “Йилнинг энг фаол ёш журналисти” танлови ғолиби деб топилди.\n2013 йилда филология фанлари номзоди Зуҳра Мамадалиева илмий раҳбарлигида бошлаган “Ўткир Ҳошимов ижоди ва жаҳон адабиётида уруш ҳамда инсон қисмати” мавзусидаги илмий изланишлари 2015 йилда тугалланди. Иш натижалари сифатида 25 га яқин илмий тезислар республикамиз ҳамда Россия ва Австрия давлатларининг етакчи илмий журналларида эълон қилинди.\n2015 йилда “Тамаддун” нашриёти томонидан “Таълим муассасаларида Ўткир Ҳошимов ижодини ўрганиш методикаси” номли методик қўлланма ва “Ўткир Ҳошимов асарларида уруш мавзуси: адабий талқин ва бадиий таҳлил” номли монографияси нашр этилди.\nФан ва таълимдаги камтарона меҳнатлари 2015 йилда Олий ва ўрта махсус таълим вазирлигининг буйруғига асосан Навоий номидаги давлат стипендияси совриндори бўлди.


Хуррак ҳақида бутунлай унутишга ёрдам берувчи 6 маслаҳат | ayol.uzayol.uz\nХуррак ҳақида бутунлай унутишга ёрдам берувчи 6 маслаҳат\nБиласизми?\t 11/01/2018 0 Sayt admini\nХуррак атрофингиздагиларга ноқулайлик туғдириш билан бирга саломатлик билан боғлиқ анча жиддий асоратларни ҳам келтириб чиқариши мумкин.\nЖаҳон соғлиқни сақлаш ташкилоти маълумотларига кўра, энг оддий хуррак инфарктнинг пайдо бўлиш хавфини 43 фоизга оширар экан. Бугун биз сизга хуррак ҳақида бутунлай унутиш учун нима қилиш кераклиги ҳақида айтмоқчимиз.\nХуррак кўпинча чалқанча ҳолатда ухлашни афзал кўрувчиларни таъқиб қилади. Тил халқумга яқинроқ жойлашади ва ҳавонинг нормал айланишига тўсқинлик қилади ва бунинг натижасида хуррак овози пайдо бўлади. Муаммони бартараф қилиш учун ўзингизни ёнбош ҳолатда ухлашга ўргатишингиз керак.\nЯна бир ечими — кроватнинг юқори қисмини кўтариш ёки бошнинг тагига кўпроқ ёстиқлар қўйиш. Бундай ҳолатда ҳавонинг айланишига ҳеч нарса халал бермайди.\nБаъзан шифокорга боришдан бошқа илож қолмайди. Ўпка касалликлари, шамоллаш ва ҳатто аллергия ҳам мўътадил нафас олишга тўсқинлик қилади, одам уйқусида оғиз орқали нафас ола бошлайди — бу хурракнинг пайдо бўлишига сабаб бўлади.\nСемириш — хурракнинг энг кенг тарқалган сабабларидан бири. Халқум жуда нозик соҳа бўлиб, ҳатто унчалик катта бўлмаган ёғ миқдори ҳам унинг тўғри фаолият кўрсатишига халал беради. Шунинг учун спорт билан шуғулланинг!\nБаъзида хуррак муаммосининг энг оддий ечими ҳаво намлагич сотиб олиш бўлади. Қуруқ ҳаво нафас олиш йўлларини доимий равишда қўзғатади. Хонани шамоллатинг, бу ёрдам бериши аниқ.\nНикотин доимий қўзғатувчи сифатида иштирок этади, бунинг натижасида бурун-халқумда сурункали яллиғланиш реакцияси содир бўлади. Шунинг учун чекишни ташлаганингиз маъқул.


Тўқимачилик технопарки саноатимиз равнақига хизмат қилади\n“Ўзбекенгилсаноат” акциядорлик жамиятида Тошкент шаҳрида Тўқимачилик технопаркини ташкил этиш лойиҳасини амалга оширишга бағишланган семинар бўлиб ўтди.\nУнда Корея Республикасининг Савдо, энергетика ва саноат вазирлиги “Ривожланишга расмий ёрдам” халқаро лойиҳаси раҳбари Ким Жонг Жу бошчилигида мамлакатимизга ташриф буюрган делегация аъзолари, “Ўзбекенгилсаноат” акциядорлик жамияти масъул ходимлари, соҳа мутахассислари, тармоқ фирма ва корхоналари вакиллари, шунингдек, оммавий ахборот воситалари ходимлари иштирок этди.\nТадбирнинг очилишида сўзга чиққанлар мустақиллик йилларида Президентимиз ташаббуси билан енгил саноатга қаратилаётган эътибор, чет эллик инвесторларга яратиб берилаётган қулай шарт-шароитлар туфайли мазкур соҳа жадал суръатларда ривожланиб бораётганини таъкидладилар. Бугунги кунда унинг саноат маҳсулотлари ишлаб чиқаришдаги улуши 26,2 фоиз, ноозиқ-овқат истеъмол товарлари ишлаб чиқаришдаги ҳиссаси 44 фоизга етгани бунинг яққол далилидир.\nКейинги йилларда тизимда хориж капитали иштирокида кўплаб замонавий корхоналар барпо этилаётгани, айниқса, ташқи бозорда рақобатдош бўлган тўқимачилик маҳсулотлари тайёрлаш ҳажмини кўпайтириш имконини бераяпти. Бу йўналишда Жанубий Корея билан ҳамкорликда умумий қиймати 231 миллион АҚШ долларидан зиёд 10 та қўшма лойиҳа амалга оширилди.\nХусусан, “ДЭУ Интернэшнл” компанияси билан Фарғона ва Бухоро вилоятларида, “Шиндонг Энерком” ва “Текстайл Текноложиз” компаниялари билан Сурхондарё ва Тошкент вилоятларида ташкил этилган тўқимачилик корхоналари муваффақиятли фаолият юритмоқда.\nДавлатимиз раҳбарининг шу йил Жанубий Кореяга ташрифи давомида эришилган келишувлар тўқимачилик соҳасидаги алоқаларни янги босқичга олиб чиқишга мустаҳкам замин ҳозирлади. Пойтахтимизда Тўқимачилик технопаркини қуриш лойиҳасининг амалга оширилаётгани бунга яққол мисолдир.\n— Ушбу лойиҳанинг умумий қиймати 15 миллион АҚШ долларига тенг бўлиб, шунинг ҳисобидан қурилиш-монтаж ишларини амалга ошириш, технологик ускуналар харид қилиш ва ўрнатиш белгиланган, — дейди Корея тўқимачилик технологиялари институти (“KITECH”) директори Парк Ёнг Хван. — Шунингдек, технопаркдан фойдаланиш бўйича ходимларни ўқитиш ҳам кўзда тутилган.\nТехнопаркни ташкил этишдан кўзланган асосий мақсад соҳага ихтисослаштирилган олий ўқув юртларида ўқув жараёнида қўлланиладиган замонавий дастурларни ишлаб чиқиш, уларни амалиётга жорий қилиш, материалшунослик, бўяш, матоларга сўнгги ишлов бериш соҳасига технологик ноу-хауларни татбиқ этишдир. Бундан ташқари, янги муассаса олдига олиб борилаётган илмий тадқиқотлар кўламини кенгайтириш, мато ва либосларнинг янги турларини яратиш, АКТ, муқобил энергия манбаларидан фойдаланиш бўйича технологик йўналишларни ривожлантириш вазифалари қўйилади.\nЖамият мутахассисларининг айтишича, Тўқимачилик технопаркининг қурилиш ишлари 2016 йилда бошланади. Ишлаб чиқилган лойиҳага кўра, унинг уч қаватли биносидан ўқув хоналари, конференция заллари, кўргазма хоналари, лабораториялар ва бошқа муҳим объектлар жой олади.\nСеминар доирасида ташкил этилган матбуот анжуманида журналистларга технопаркнинг енгил саноатимиз ривожидаги аҳамияти, шу билан бирга, экспорт салоҳиятини ошириш бўйича олиб борилаётган ишлар ҳақида атрофлича маълумот берилди.\nМазкур рукндаги бошқа мақолалар: « Тадбиркорлик субъектлари кўпаймоқда\tКорхонанинг муваффақияти »


Аёлларни хатна қилишнинг ҳукми нима?\nBy Муҳаммад Ҳабибуллоҳ on 11/03/2017 18 АҚИҚА ФАТВОЛАР\nШариатимизда аёлларни хатна қилишнинг ҳукми қандай?\nАксар уламоларнинг фикрларига кўра шариатимизда аёлларни хатна қилиш мустаҳаб. Бунга Расулуллоҳ соллаллоҳу алайҳи ва саллам Мадинада аёлларни хатна қиладиган аёлга: “Тубидан кесма. Шунда аёлга лаззатли ва эрига ёқимли бўлади” – деб маслаҳат берганлари далил бўлади (Абу Довуд (5271) ривояти, ҳадисни шайх Албоний саҳиҳ деган). Бошқа бир ривоятда: “Оз кес, тубидан кесма” – дейилади. Шунингдек, эркакларни хатна қилиш ҳақидаги ҳадисларнинг барчаси аёлларнинг хатна қилинишига ҳам далил бўлади. Чунки аёлларнинг жинсий аъзоси баъзи ҳадисларда “хатна қилинадиган жой” деб таъбир қилинган. Жумладан, Ойша розияллоҳу анҳодан ривоят қилинган ҳадисда Расулуллоҳ соллаллоҳу алайҳи ва саллам: “Агар эр хотинининг чотига ўтирса ва эрнинг хатна қилинадиган жойи аёлнинг хатна қилинадиган жойига туташса, ғусл вожиб бўлади”, деганлар (Муслим (349) ривояти). Шофеий ва ҳанбалий мазҳабларида аёлларни хатна қилиш ҳукми вожибдир.\nХотин-қизларни хатна қилиш тартиби тўғрисида “Ал-мавсуатул фиқҳийя” (“Қувайт фиқҳ қомуси”)да (12\_28) шундай дейилади: “Аёлни хатна қилиш сийдик чиқадиган жойнинг устидаги хўрознинг тожига ўхшаган терининг бир қисмини кесиш орқали бажарилади”.\nАёллар хатна қилинишининг бир қанча фойдалари бор, жумладан, хатна қилинган аёллар ҳаддан ортиқ шаҳвоний ҳирсга мубтало бўлмайдилар. Бинобарин, хатна қилинган аёл ўз шаҳватини тия оладиган бўлади. Шунингдек, аёл жинсий аъзосининг устидаги хатна ўрни баъзи аёлларда яқинлик асносида эрига халақит берадиган даражада ўсиб кетади. Хатна қилиш эса бундай ҳолатнинг олдини олади. Табибларнинг айтишича, хатна қилиш аёлларда сийдик йўллари тез шамоллашининг ҳам олдини олар экан, валлоҳу аълам.\nФатво рақами: 18004\nAvvalgi maqolaСавол-жавоб: “Бандани Аллоҳга яқинлаштирадиган амаллар” (Шайх Содиқ Самарқандий)\nKeyingi maqola Савол-жавоб: “Олимларга эргашиш қай даражада бўлиши керак?” (Шайх Содиқ Самарқандий)


Табрик сўзи » Навоий вилоят соғлиқни сақлаш бошқармаси расмий веб-сайти\nНавоий вилоят соғлиқни сақлаш бошқармаси » Янгиликлар » Табрик сўзи\n31 август 2015, кўрилган: 2261\nБетакроримсан, ягонасан, она-Ватаним – Ўзбекистоним!\nИстиқлол байрамингиз муборак, азиз юртдошлар!\nАзиз тиббиёт ходимлари, юртдошлар!\nОна-юртимизда энг улуғ, энг азиз байрам бўлган Ватанимиз мустақиллигининг 24 йиллик куни катта шодиёналик билан қаршиланмоқда. эрку озодлигимизни, бахту иқболимизни, фаровон хаётимизни ўзида мужассам этган ана шу қутлуқ айём билан барчангизни самимий қутлайман.\nЎтган ана шу қисқа фурсатда мамлакатимизда эришилган юксак муваффақиятларни, оламшумул янгиликларни таърифлашга тил ожиз. Буни кўриб билиб турибмиз. Барчаси мустақиллик шарофати, ҳукуматимизнинг оқилона сиёсати, халқимизнинг матонатли меҳнати маҳсулидир.Биргина вилоятимиз тиббиётига назар ташласак 90-йиллардаги тиббиётдан асар ҳам қолмаганини, барча тиббий иншоотлар янги замон талабига жавоб берадиган даражада янгидан қурилди, жиҳозланди, энг ноёб таббий ускуналар билан таъминланди, тиббиёт ходимлари чет элларда малакасини ошириш имкониятига эга бўлди. Шу билан бирга маҳаллий шароитларда аҳоли саломатлигини муҳофаза қилишга қаратилган даволаш усуллари, услублари жорий қилинди, ихтисослашган муассасалар фаолияти кенгайтирилди.Умуман халққа сифатли ва самарали тиббий хизмат йўлга қўйилди. Бу мамлакатимизда соғлиқни сақлаш тизимини жадал ривожлантиришга алоҳида эътибор қаратилаётганининг, узоқ мақсадлар кўзда тутилган ислоҳотларнинг ҳаётга чуқур татбиқ этилаётганининг асл мевасидир.\nБиргина шу йил амалгга оширилган ишларга бир назар ташлайлик. “Кексаларни эъзозлаш йили” Давлат дастури ижросини таъминлаш мақсадида вилоят соғлиқни сақлаш бошқармаси тизимида аниқ чора-тадбирлар режаси асосида иш юритилди. Асосий эътибор давлатимиз равнақи йўлида бор куч-билимини, шижоатли меҳнатини сарфлаган ҳурматли ёши улуғ, кексаларимизнинг саломатлигини муҳофаза қилишга қаратилди. Ана шу йўналишда ўтган ярим йилда вилоят соғлиқни сақлаш бошқармаси томонидан ташкиллаштирилган тор соҳа мутахассислари иштирокида чуқурлаштирилган тиббий кўриклар ташкил этилди.\n2165 нафар уруш қатнашчиси ва меҳнати фронти фахрийларининг1259 нафари амбулатор, 96 нафари стационар ва 810 нафари уй шароитида соғломлаштирилди. Сурункали касалликка чалинган кексаларнинг 1254 нафари даврий диспансер кўригидан ўтказилди ва керакли тавсиялар берилди.


Калифорния штатида 10 киши чипсдан заҳарланди\n18:22 / 23.05.2017\nАҚШнинг Калифорния штатидаги ёқилғи қуйиш шохобчаларининг бири ёнидан харид қилинган маккажўхори-пишлоқли чипслардан заҳарланиш натижасида 1 киши ҳалок бўлди, 9 нафари жароҳат олди. Chicago Tribune нашри шу ҳақида хабар берди.\nНашр маълумотига кўра, чипсларда озиқ-овқат маҳсулотларидан ўткир заҳарланиш ва ботулизмни авж олдирувчи бактерия бўлган. Таъкидлаш жоизки, бундай заҳарланиш марказий асаб тизимига зиён етказади. Заҳарланиш натижасида 37 ёшли киши ҳалок бўлди. Жабрланганларга маҳаллий шифохоналарда тиббий ёрдам кўрсатилмоқда.\nКалифорния штати Соғлиқни сақлаш департаменти тест натижаларига кўра маккажўхорили чипслар пачкаларида ботулизмни келтириб чиқарувчи бактерия бўлганини тасдиқлаган.\nМаҳаллий ҳукумат хабарига кўра, заҳарланиш манбаи ҳали аниқланмаган, ёқилғи қуйиш шохобчаси ҳамда чипслар учун пишлоқли соус ишлаб чиқарувчи корхонада текширув ишлари олиб борилмоқда.\nАҚШ Калифорния заҳарланиш чипс ботулизм


10:47 / 10.08.2019 7445\nРоссия Федерациясининг Омск шаҳрида ўтказилган “РЕМБАТ” – “Энг илғор таъмирлаш ва эвакуация батальони” мусобақаси ўз якунига етди. Унда иштирок этган Ўзбекистон терма жамоаси якка тартибдаги пойга, ҳарбий техника эстафетаси, отиш тайёргарлиги, жамоа сардорлари беллашуви шартларини кўнгилдагидек бажариб, якунда умумжамоа ҳисобида фахрли 2-ўринни қўлга киритди.\nМудофаа вазирлиги Ахборот ва оммавий коммуникациялар департаменти хабарига кўра, мусобақа 4 август куни старт олган эди. Ўзбекистон ҳарбий мутахассислари ушбу мусобақада биринчи маротаба иштирок этишига қарамай, бешта босқичдан иборат бўлган баҳсларнинг 4 тасида 2-, биттасида эса биринчи ўринни қўлга киритди. Умумий ҳисобда эса Россия биринчиликни қўлга киритди. Учинчи ўрин Лаос жамоасига насиб этди. Дунёнинг кучли 8 жамоаси иштирок этган мазкур мусобақада Ўзбекистон жами 6 022 балл йиғди.\n– Йигитларимиз ушбу мусобақага жиддий тайёргарлик кўрган эди, – дейди жамоага бошчилик қилаётган подполковник Исмоил Наврўзов. – Одам юрса оёғи, қуш учса қаноти куядиган жазирамаларда тобланишди. Мана бугун ўша заҳматларимизнинг мевасидан баҳраманд бўляпмиз. Албатта, ғалаба лаззати ҳаммага ҳам ёқади. Лекин бу биргина бизнинг эмас, балки она Ватанимизнинг ҳам ютуғидир.